text:
κατά το ποσό των προσαυξήσεων και των αναπροσαρμογών που υπολογίζονται για κάθε μεταγενέστερο έτος, για τις συντάξεις της ιδίας φύσης.
 3.
 Οι περίοδοι που πραγματοποιούνται σε άλλα κράτη και οι οποίες πρέπει να υπολογίζονται στο ειδικό σύστημα για τους δημοσίους υπαλλήλους, τις ένοπλες δυνάμεις και τις διοικητικές υπηρεσίες του δικαστικού τομέα εξομοιούνται, για τους σκοπούς του άρθρου SSC.51 του παρόντος πρωτοκόλλου, με τις περιόδους που πλησιάζουν περισσότερο στο χρονικό διάστημα που έχει καλύψει ο εργαζόμενος ως δημόσιος υπάλληλος στην Ισπανία.
 4.
 Τα πρόσθετα ποσά λόγω ηλικίας που αναφέρονται στη δεύτερη μεταβατική διάταξη του γενικού νόμου για την κοινωνική ασφάλιση εφαρμόζονται σε όλους τους δικαιούχους δυνάμει του παρόντος πρωτοκόλλου οι οποίοι έχουν καταβάλει εισφορές βάσει της ισπανικής νομοθεσίας πριν από την 1η Ιανουαρίου 1967· δεν είναι δυνατόν, κατ’ εφαρμογή του άρθρου SSC.6 του παρόντος πρωτοκόλλου, να αντιμετωπίζονται οι περίοδοι ασφάλισης που έχουν υπολογισθεί σε άλλο κράτος πριν από την 1η Ιανουαρίου 1967 ως εισφορές που έχουν καταβληθεί στην Ισπανία, αποκλειστικά για τους σκοπούς του παρόντος πρωτοκόλλου. Στην 1η Ιανουαρίου 1967 αντιστοιχούν η 1η Αυγούστου 1970 όσον αφορά το ειδικό σύστημα για τους ναυτικούς και η 1η Απριλίου 1969 όσον αφορά το ειδικό σύστημα κοινωνικής ασφάλισης για τους ανθρακωρύχους.
 ΣΟΥΗΔΙΑ
 1.
 Οι διατάξεις του πρωτοκόλλου για τον συνυπολογισμό των περιόδων ασφάλισης και των περιόδων κατοικίας δεν εφαρμόζονται στις μεταβατικές διατάξεις της σουηδικής νομοθεσίας σχετικά με το δικαίωμα στην εγγυημένη σύνταξη για τα άτομα που γεννήθηκαν το 1937 ή πριν από το έτος αυτό, τα οποία κατοικούν στη Σουηδία για μια ορισμένη περίοδο πριν από την υποβολή της αίτησης σύνταξης (κεφάλαιο 6 του νόμου [2010:111] για τη θέσπιση του κώδικα κοινωνικής ασφάλισης).
 2.
 Για τον υπολογισμό του εισοδήματος σε σχέση με την τεκμαρτή αποζημίωση ασθένειας που συνδέεται με το εισόδημα και την τεκμαρτή αποζημίωση δραστηριότητας που συνδέεται με το εισόδημα σύμφωνα με το κεφάλαιο 34 του κώδικα κοινωνικής ασφάλισης (2010:110), ισχύουν τα ακόλουθα. εάν ο ασφαλισμένος, κατά τη διάρκεια της περιόδου αναφοράς, υπαγόταν και στη νομοθεσία ενός ή περισσότερων άλλων κρατών λόγω της δραστηριότητάς του ως μισθωτού ή μη μισθωτού, το εισόδημα που απέκτησε στα κράτη αυτά θεωρείται ισοδύναμο με το μέσο ακαθάριστο εισόδημα του ασφαλισμένου στη Σουηδία κατά τη διάρκεια του μέρους της περιόδου αναφοράς που συμπληρώθηκε στη Σουηδία, το οποίο υπολογίζεται με τη διαίρεση του συνόλου των αποδοχών στη Σουηδία διά του αριθμού των ετών κατά τη διάρκεια των οποίων αποκτήθηκαν οι αποδοχές αυτές·
 3.
 α)
 Για τον υπολογισμό των τεκμαρτών περιουσιακών στοιχείων από σύνταξη για τη σύνταξη επιζώντος που συνδέεται με το εισόδημα (κεφάλαιο 82 του κώδικα κοινωνικής ασφάλισης [2010:110]), εάν για τη θεμελίωση συνταξιοδοτικού δικαιώματος δεν πληρούται ο όρος της σουηδικής νομοθεσίας ως προς τα τρία τουλάχιστον από τα πέντε ημερολογιακά έτη που προηγούνται αμέσως του θανάτου του ασφαλισμένου (περίοδος αναφοράς), λαμβάνονται επίσης υπόψη οι περίοδοι ασφάλισης που συμπληρώθηκαν σε άλλα κράτη όπως εάν είχαν συμπληρωθεί στη Σουηδία. Οι περίοδοι ασφάλισης σε άλλα κράτη θεωρείται ότι βασίζονται στο μέσο όρο του σουηδικού εισοδήματος με το οποίο θεμελιώνεται δικαίωμα για σύνταξη. Εάν ο ενδιαφερόμενος έχει μόνο ένα έτος στη Σουηδία


text:
που θεμελιώνει δικαίωμα για σύνταξη, κάθε περίοδος ασφάλισης σε άλλο κράτος θεωρείται ισοδύναμη του αντίστοιχου ποσού.
 β)
 Για τον υπολογισμό των τεκμαρτών μορίων σύνταξης για τις συντάξεις χηρείας που αφορούν θανάτους που επήλθαν την 1η Ιανουαρίου 2003 ή μετά την ημερομηνία αυτή, εάν δεν ικανοποιείται η προϋπόθεση της σουηδικής νομοθεσίας για τα μόρια σύνταξης των δύο τουλάχιστον από τα τέσσερα ημερολογιακά έτη που προηγούνται αμέσως του θανάτου του ασφαλισμένου (περίοδος αναφοράς) και έχουν συμπληρωθεί περίοδοι ασφάλισης σε άλλο κράτος κατά τη διάρκεια της περιόδου αναφοράς, τα έτη αυτά θεωρείται ότι βασίζονται στα ίδια μόρια σύνταξης με το σουηδικό έτος.
 ΗΝΩΜΕΝΟ ΒΑΣΙΛΕΙΟ
 1.
 Εφόσον, σύμφωνα με τη νομοθεσία του Ηνωμένου Βασιλείου, ένα πρόσωπο δικαιούται σύνταξη γήρατος εάν:
 α)
 ληφθούν υπόψη οι εισφορές πρώην συζύγου ως να επρόκειτο για εισφορές του προσώπου αυτού· ή
 β)
 οι σχετικοί όροι όσον αφορά τις εισφορές πληρούνται από τον (τη) σύζυγο ή τον (την) πρώην σύζυγο του προσώπου αυτού, αρκεί, σε κάθε περίπτωση, ο (η) σύζυγος ή πρώην σύζυγος να ασκεί ή να ασκούσε δραστηριότητα μισθωτή ή μη μισθωτή και να υπαγόταν στη νομοθεσία δύο περισσοτέρων κρατών, τότε εφαρμόζονται οι διατάξεις του κεφαλαίου 5 του τίτλου III του παρόντος πρωτοκόλλου για τον καθορισμό της θεμελίωσης δικαιώματος βάσει της νομοθεσίας του Ηνωμένου Βασιλείου. Στην περίπτωση αυτή, κάθε αναφορά των άρθρων SSC.44 έως SSC.55 του παρόντος πρωτοκόλλου σε “περιόδους ασφάλισης” νοείται ως αναφορά σε περιόδους ασφάλισης που συμπληρώθηκαν:
 1)
 από σύζυγο ή πρώην σύζυγο όταν το αίτημα υποβάλλεται από:
 α)
 παντρεμένη γυναίκα, ή
 β)
 πρόσωπο του οποίου ο γάμος λύθηκε με άλλο τρόπο εκτός του θανάτου του (της) συζύγου· ή
 2)
 πρώην σύζυγο, όταν το αίτημα υποβάλλεται από:
 α)
 χήρο ο οποίος δεν είχε δικαίωμα αμέσως πριν φθάσει στη συντάξιμη ηλικία για επίδομα χηρευσάντων γονέων, ή
 β)
 χήρα η οποία αμέσως πριν από τη συντάξιμη ηλικία δεν είχε δικαίωμα για επίδομα χήρας μητέρας, επίδομα χηρευσάντων γονέων ή σύνταξη χηρείας ή η οποία έχει δικαίωμα μόνο για σύνταξη χηρείας με βάση την ηλικία η οποία υπολογίζεται σύμφωνα με το άρθρο SSC.47 παράγραφος 1 στοιχείο β) του παρόντος πρωτοκόλλου και για τον σκοπό αυτό η “σύνταξη χηρείας λόγω ηλικίας” σημαίνει σύνταξη χηρείας που καταβάλλεται σε μειωμένο ποσοστό σύμφωνα με το τμήμα 39 παράγραφος 4 του νόμου περί εισφορών και παροχών κοινωνικής ασφάλισης του 1992 (Social Security Contributions and Benefits Act).
 2.
 Για τους σκοπούς του άρθρου SSC.8 του παρόντος πρωτοκόλλου σε περίπτωση χρηματικών παροχών λόγω γήρατος ή επιζώντων, συντάξεων λόγω επαγγελματικών ατυχημάτων ή επαγγελματικών ασθενειών και επιδομάτων θανάτου, κάθε δικαιούχος σύμφωνα με τη νομοθεσία του Ηνωμένου Βασιλείου, ο οποίος μένει στο έδαφος άλλου κράτους, θεωρείται, διαρκούσης της διαμονής αυτής, ότι έχει την κατοικία του στο έδαφος αυτού του άλλου κράτους.
 1)
 Για τον σκοπό του υπολογισμού του παράγοντα “αποδοχές” με σκοπό τον καθορισμό της θεμελίωσης δικαιώματος σε παροχές βάσει της νομοθεσίας του Ηνωμένου Βασιλείου, για κάθε εβδομάδα μισθωτής δραστηριότητας βάσει της νομοθεσίας άλλου κράτους μέλους η οποία άρχισε κατά το σχετικό έτος φορολογίας εισοδήματος κατά την έννοια της νομοθεσίας του Ηνωμένου Βασιλείου, ο ενδιαφερόμενος θα θεωρηθεί ότι κατέβαλε εισφορές ως

type: contracts

jurisdiction: EU


text:
μισθωτός ή ότι έχει αποδοχές για τις οποίες κατεβλήθησαν εισφορές, βάσει αποδοχών ισοδύναμων με τα δύο τρίτα του ανώτατου ορίου αποδοχών για το εν λόγω έτος.
 2)
 Για τους σκοπούς του άρθρου SSC.47 παράγραφος 1 στοιχείο β) σημείο ii) του παρόντος πρωτοκόλλου:
 α)
 όταν, για κάθε έτος φορολογίας εισοδήματος που αρχίζει στις 6 Απριλίου 1975 ή μετά την ημερομηνία αυτή, μισθωτός έχει συμπληρώσει περιόδους ασφάλισης, απασχόλησης ή κατοικίας αποκλειστικά σε κράτος μέλος και όταν η εφαρμογή του σημείου 1 της παρούσας παραγράφου επιτρέπει να ληφθεί υπόψη το έτος αυτό κατά την έννοια της νομοθεσίας του Ηνωμένου Βασιλείου για την εφαρμογή του άρθρου SSC.47 παράγραφος 1 στοιχείο β) σημείο i) του παρόντος πρωτοκόλλου, ο ενδιαφερόμενος θεωρείται ότι είχε ασφαλισθεί επί 52 εβδομάδες κατά τη διάρκεια εκείνου του έτους στο εν λόγω κράτος μέλος·
 β)
 εφόσον κάθε φορολογικό έτος που αρχίζει από τις 6 Απριλίου 1975 και μετά δεν υπολογίζεται κατά την έννοια της νομοθεσίας του Ηνωμένου Βασιλείου για την εφαρμογή των διατάξεων του άρθρου SSC.47 παράγραφος 1 στοιχείο β) σημείο i) του παρόντος πρωτοκόλλου, δεν λαμβάνονται υπόψη οι περίοδοι ασφάλισης, απασχόλησης ή κατοικίας που συμπληρώθηκαν κατά το έτος αυτό.
 3)
 Για τη μετατροπή του παράγοντα “αποδοχές” σε περιόδους ασφάλισης, διαιρείται ο παράγοντας “αποδοχές”, ο οποίος επιτεύχθηκε κατά τη διάρκεια του οικείου έτους φορολογίας εισοδήματος, κατά την έννοια της νομοθεσίας του Ηνωμένου Βασιλείου, διά του ποσού του κατώτατου ορίου αποδοχών που έχει καθορισθεί για το εν λόγω έτος. Το πηλίκο που προκύπτει εκφράζεται ως ακέραιος αριθμός με παράλειψη των δεκαδικών. Ο αριθμός που προκύπτει από τον υπολογισμό αυτό θεωρείται ότι αντιστοιχεί στον αριθμό των εβδομάδων ασφάλισης που συμπληρώθηκαν βάσει της νομοθεσίας του Ηνωμένου Βασιλείου κατά τη διάρκεια του εν λόγω έτους, υπό τον όρο ότι ο αριθμός αυτός δεν μπορεί να υπερβαίνει τον αριθμό των εβδομάδων κατά τη διάρκεια των οποίων ίσχυσε για τον ενδιαφερόμενο η προαναφερθείσα νομοθεσία κατά το εν λόγω έτος.
 3.
 Σε περίπτωση που η λήψη επιδόματος χηρεύσαντα γονέα ή επιδόματος λόγω πένθους (υψηλότερο ποσοστό) εξαρτάται από το δικαίωμα στο επίδομα τέκνου του Ηνωμένου Βασιλείου, ένα πρόσωπο που πληροί όλα τα άλλα κριτήρια επιλεξιμότητας και το οποίο θα ήταν επιλέξιμο να λάβει επίδομα τέκνου στο Ηνωμένο Βασίλειο εάν το ίδιο, ή το παιδί, κατοικούσαν στο Ηνωμένο Βασίλειο, δεν θα εμποδιστεί να διεκδικήσει επίδομα χηρεύσαντα γονέα ή επίδομα λόγω πένθους (υψηλότερο ποσοστό) σύμφωνα με το παρόν πρωτόκολλο, παρά το γεγονός ότι το εν λόγω επίδομα τέκνου εξαιρείται από το πεδίο εφαρμογής του άρθρου SSC.3 παράγραφος 4 στοιχείο ζ).
 Προσάρτημα SSCI-1
 ΔΙΟΙΚΗΤΙΚΕΣ ΡΥΘΜΙΣΕΙΣ ΜΕΤΑΞΥ ΔΥΟ Ή ΠΕΡΙΣΣΟΤΕΡΩΝ ΚΡΑΤΩΝ
 (που αναφέρονται στο άρθρο SSCI.8 του παρόντος παραρτήματος)
 ΒΕΛΓΙΟ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 4ης Μαΐου και της 14ης Ιουνίου 1976 σχετικά με το άρθρο 105 παράγραφος 2 του κανονισμού (ΕΟΚ) αριθ. 574/72 (παραίτηση από την επιστροφή των δαπανών διοικητικού ελέγχου και ιατρικών εξετάσεων).
 Ανταλλαγή επιστολών της 18ης Ιανουαρίου και 14ης Μαρτίου 1977 σχετικά με το άρθρο 36 παράγραφος 3 του κανονισμού (ΕΟΚ) αριθ. 1408/71 [ρύθμιση για την επιστροφή ή την παραίτηση από την επιστροφή των δαπανών για παροχές σε είδος που


text:
χορηγήθηκαν κατ’ εφαρμογή του τίτλου III κεφάλαιο 1 του κανονισμού (ΕΟΚ) αριθ. 1408/71], όπως τροποποιήθηκε με την ανταλλαγή επιστολών της 4ης Μαΐου και 23ης Ιουλίου 1982 [συμφωνία για την επιστροφή των δαπανών που πραγματοποιήθηκαν σύμφωνα με το άρθρο 22 παράγραφος 1 στοιχείο α) του κανονισμού (ΕΟΚ) αριθ. 1408/71].
 ΔΑΝΙΑ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 30ής Μαρτίου και της 19ης Απριλίου 1977, όπως τροποποιήθηκε με ανταλλαγή επιστολών της 8ης Νοεμβρίου 1989 και της 10ης Ιανουαρίου 1990 σχετικά με συμφωνία για παραίτηση από την επιστροφή των δαπανών για παροχές σε είδος και δαπανών διοικητικού ελέγχου και ιατρικών εξετάσεων.
 ΕΣΘΟΝΙΑ — ΗΝΩΜΕΝΟ ΒΑΣΙΛΕΙΟ
 Ρύθμιση της 29ης Μαρτίου 2006 μεταξύ των αρμόδιων αρχών της Δημοκρατίας της Εσθονίας και του Ηνωμένου Βασιλείου σύμφωνα με το άρθρο 36 παράγραφος 3 και το άρθρο 63 παράγραφος 3 του κανονισμού (ΕΟΚ) αριθ. 1408/71 για τη θέσπιση άλλων μεθόδων επιστροφής των δαπανών για παροχές σε είδος των δύο χωρών που προβλέπονται βάσει του κανονισμού (ΕΚ) αριθ. 883/2004, με ισχύ από την 1η Μαΐου 2004.
 ΦΙΝΛΑΝΔΙΑ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 1ης και 20ής Ιουνίου 1995 σχετικά με το άρθρο 36 παράγραφος 3 και το άρθρο 63 παράγραφος 3 του κανονισμού (ΕΟΚ) αριθ. 1408/71 (επιστροφή ή παραίτηση από την επιστροφή δαπανών για παροχές σε είδος) και το άρθρο 105 παράγραφος 2 του κανονισμού (ΕΟΚ) αριθ. 574/72 (παραίτηση από την επιστροφή δαπανών διοικητικού ελέγχου και ιατρικών εξετάσεων).
 ΓΑΛΛΙΑ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 25ης Μαρτίου και της 28ης Απριλίου 1997 σχετικά με το άρθρο 105 παράγραφος 2 του κανονισμού (ΕΟΚ) αριθ. 574/72 (παραίτηση από την επιστροφή των δαπανών διοικητικού ελέγχου και ιατρικών εξετάσεων).
 Συμφωνία της 8ης Δεκεμβρίου 1998 σχετικά με τον καθορισμό των ειδικών μεθόδων για τον καθορισμό των ποσών που πρέπει να επιστραφούν για παροχές σε είδος σύμφωνα με τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72.
 ΟΥΓΓΑΡΙΑ — ΗΝΩΜΕΝΟ ΒΑΣΙΛΕΙΟ
 Ρύθμιση της 1ης Νοεμβρίου 2005 μεταξύ των αρμόδιων αρχών της Δημοκρατίας της Ουγγαρίας και του Ηνωμένου Βασιλείου σύμφωνα με το άρθρο 35 παράγραφος 3 και το άρθρο 41 παράγραφος 2 του κανονισμού (ΕΟΚ) αριθ. 883/2004 για τη θέσπιση άλλων μεθόδων επιστροφής των δαπανών για παροχές σε είδος των δύο χωρών, με ισχύ από την 1η Μαΐου 2004.
 ΙΡΛΑΝΔΙΑ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 9ης Ιουλίου 1975 σχετικά με το άρθρο 36 παράγραφος 3 και το άρθρο 63 παράγραφος 3 του κανονισμού (ΕΟΚ) αριθ. 1408/71 [ρύθμιση σχετικά με την επιστροφή ή την παραίτηση από την επιστροφή των δαπανών για παροχές σε είδος που χορηγήθηκαν κατ’ εφαρμογή του τίτλου III κεφάλαιο 1 ή 4 του κανονισμού (ΕΟΚ) αριθ. 1408/71] και το άρθρο 105 παράγραφος 2 του κανονισμού (ΕΟΚ) αριθ. 574/72 (παραίτηση από την επιστροφή των δαπανών διοικητικού ελέγχου και ιατρικών εξετάσεων).
 ΙΤΑΛΙΑ — ΗΝΩΜΕΝΟ ΒΑΣΙΛΕΙΟ
 Ρύθμιση της 15ης Δεκεμβρίου 2005 μεταξύ των αρμόδιων αρχών της Ιταλικής Δημοκρατίας και του Ηνωμένου Βασιλείου σύμφωνα με το άρθρο 36 παράγραφος 3 και το άρθρο 63 παράγραφος 3 του κανονισμού (ΕΟΚ) αριθ. 1408/71 για τη θέσπιση άλλων μεθόδων επιστροφής των δαπανών για παροχές σε είδος των δύο χωρών που προβλέπονται


text:
βάσει του κανονισμού (ΕΚ) αριθ. 883/2004, με ισχύ από την 1η Ιανουαρίου 2005.
 ΛΟΥΞΕΜΒΟΥΡΓΟ — ΗΝΩΜΕΝΟ ΒΑΣΙΛΕΙΟ
 Ανταλλαγή επιστολών της 18ης Δεκεμβρίου 1975 και της 20ής Ιανουαρίου 1976 όσον αφορά το άρθρο 105 παράγραφος 2 του κανονισμού (ΕΟΚ) αριθ. 574/72 [παραίτηση από την επιστροφή των δαπανών από διοικητικούς ελέγχους και ιατρικές εξετάσεις σύμφωνα με το άρθρο 105 του κανονισμού (ΕΟΚ) αριθ. 574/72].
 ΜΑΛΤΑ — ΗΝΩΜΕΝΟ ΒΑΣΙΛΕΙΟ
 Ρύθμιση της 17ης Ιανουαρίου 2007 μεταξύ των αρμόδιων αρχών της Μάλτας και του Ηνωμένου Βασιλείου σύμφωνα με το άρθρο 35 παράγραφος 3 και το άρθρο 41 παράγραφος 2 του κανονισμού (ΕΚ) αριθ. 883/2004 για τη θέσπιση άλλων μεθόδων επιστροφής των δαπανών για παροχές σε είδος των δύο χωρών, με ισχύ από την 1η Μαΐου 2004, όπως προβλέπεται από τον ανωτέρω κανονισμό.
 ΚΑΤΩ ΧΩΡΕΣ — ΗΝΩΜΕΝΟ ΒΑΣΙΛΕΙΟ
 Άρθρο 3 δεύτερη περίοδος της διοικητικής ρύθμισης της 12ης Ιουνίου 1956 για την εφαρμογή της σύμβασης της 11ης Αυγούστου 1954.
 ΠΟΡΤΟΓΑΛΙΑ — ΗΝΩΜΕΝΟ ΒΑΣΙΛΕΙΟ
 Συμφωνία της 8ης Ιουνίου 2004 για τη θέσπιση άλλων μεθόδων επιστροφής των δαπανών για παροχές σε είδος των δύο χωρών, με ισχύ από την 1η Ιανουαρίου 2003.
 ΙΣΠΑΝΙΑ — ΗΝΩΜΕΝΟ ΒΑΣΙΛΕΙΟ
 Συμφωνία της 18ης Ιουνίου 1999 σχετικά με την επιστροφή των δαπανών για παροχές σε είδος που χορηγήθηκαν σύμφωνα με τις διατάξεις των κανονισμών (ΕΟΚ) αριθ. 1408/71 και (ΕΟΚ) αριθ. 574/72.
 »
 ΠΑΡΆΡΤΗΜΑ ΙΙ
 «ΠΑΡΑΡΤΗΜΑ SSC-8
 ΜΕΤΑΒΑΤΙΚΕΣ ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΕΦΑΡΜΟΓΗ ΤΟΥ ΑΡΘΡΟΥ SSC.11
 ΚΡΑΤΗ ΜΕΛΗ
 Αυστρία
 Βέλγιο
 Βουλγαρία
 Κροατία
 Κύπρος
 Τσεχία
 Δανία
 Εσθονία
 Φινλανδία
 Γαλλία
 Γερμανία
 Ελλάδα
 Ουγγαρία
 Ιρλανδία
 Ιταλία
 Λετονία
 Λιθουανία
 Λουξεμβούργο
 Μάλτα
 Κάτω Χώρες
 Πολωνία
 Πορτογαλία
 Ρουμανία
 Σλοβακία
 Σλοβενία
 Ισπανία
 Σουηδία.
 »


text:
 Σημαντική ανακοίνωση νομικού περιεχομένου
 |
 22012A1220(02)
 Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ ο οποίος επισυνάπτεται στη ΓΣΔΕ 1994
 Επίσημη Εφημερίδα αριθ. L 351 της 20/12/2012 σ. 0052 - 0055
 ΜΕΤΑΦΡΑΣΗΣυμφωνίαυπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων όσον αφορά το μεταποιημένο κρέας πουλερικών που προβλέπονται στον πίνακα της ΕΕ ο οποίος επισυνάπτεται στη ΓΣΔΕ 1994A. Επιστολή της Ευρωπαϊκής ΈνωσηςΒρυξέλλες, 18 Ιουνίου 2012Κύριε,Έπειτα από διαπραγματεύσεις δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των παραχωρήσεων της ΕΕ όσον αφορά το μεταποιημένο κρέας πουλερικών, έχω την τιμή να προτείνω τα ακόλουθα:1. Η Ευρωπαϊκή Ένωση ενσωματώνει στον πίνακά της τις εξής τροποποιήσεις:Ο παγιοποιημένος δασμός για τα προϊόντα που υπάγονται στους κωδικούς 1602 3230, 1602 3290 και 160239 ανέρχεται σε 2765 EUR/τόνο.Για τα προϊόντα που υπάγονται στον κωδικό 1602 3230 ανοίγεται δασμολογική ποσόστωση 79705 τόνων, εκ των οποίων 14000 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3290 ανοίγεται δασμολογική ποσόστωση 2865 τόνων, εκ των οποίων 2100 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3921 ανοίγεται δασμολογική ποσόστωση 10 τόνων που κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 630 EUR/τόνο.Για τα προϊόντα που υπάγονται στον κωδικό 1602 3929 ανοίγεται δασμολογική ποσόστωση 13720 τόνων, εκ των οποίων 13500 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3940 ανοίγεται δασμολογική ποσόστωση 748 τόνων, εκ των οποίων 600 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3980 ανοίγεται δασμολογική ποσόστωση 725 τόνων, εκ των οποίων 600 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.2. Οι εισαγωγές στα πλαίσια των δασμολογικών ποσοστώσεων που αναφέρονται στην παράγραφο 1 πραγματοποιούνται βάσει των πιστοποιητικών καταγωγής που εκδίδονται, χωρίς διακρίσεις, από τις αρμόδιες αρχές της Ταϊλάνδης.3. Η διεξαγωγή διαβουλεύσεων είναι δυνατή ανά πάσα στιγμή σχετικά με οποιοδήποτε από τα παραπάνω θέματα κατόπιν αιτήσεως οποιουδήποτε μέρους.Σας παρακαλώ να μου επιβεβαιώσετε εάν η κυβέρνησή σας συμφωνεί με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η επιβεβαίωσή σας αποτελούν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης.Η Ευρωπαϊκή Ένωση και η Ταϊλάνδη κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία τίθεται σε ισχύ 14 (δεκατέσσερις) ημέρες μετά την ημερομηνία της πλέον πρόσφατης κοινοποίησης.Με εκτίμηση,Για την Ευρωπαϊκή ΈνωσηΒ. Επιστολή της ΤαϊλάνδηςΒρυξέλλες, 18 Ιουνίου 2012Κύριε,Έχω την τιμή να σας γνωρίσω ότι έλαβα επιστολή σας της 18ης Ιουνίου 2012, η


text: οποία έχει ως εξής:"Έπειτα από διαπραγματεύσεις δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) 1994 για την τροποποίηση των παραχωρήσεων της ΕΕ όσον αφορά το μεταποιημένο κρέας πουλερικών, έχω την τιμή να προτείνω τα ακόλουθα:1. Η Ευρωπαϊκή Ένωση ενσωματώνει στον πίνακά της τις εξής τροποποιήσεις:Ο παγιοποιημένος δασμός για τα προϊόντα που υπάγονται στους κωδικούς 1602 3230, 1602 3290 και 160239 ανέρχεται σε 2765 EUR/τόνο.Για τα προϊόντα που υπάγονται στον κωδικό 1602 3230 ανοίγεται δασμολογική ποσόστωση 79705 τόνων, εκ των οποίων 14000 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3290 ανοίγεται δασμολογική ποσόστωση 2865 τόνων, εκ των οποίων 2100 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3921 ανοίγεται δασμολογική ποσόστωση 10 τόνων που κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 630 EUR/τόνο.Για τα προϊόντα που υπάγονται στον κωδικό 1602 3929 ανοίγεται δασμολογική ποσόστωση 13720 τόνων, εκ των οποίων 13500 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3940 ανοίγεται δασμολογική ποσόστωση 748 τόνων, εκ των οποίων 600 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.Για τα προϊόντα που υπάγονται στον κωδικό 1602 3980 ανοίγεται δασμολογική ποσόστωση 725 τόνων, εκ των οποίων 600 τόνοι κατανέμονται στην Ταϊλάνδη. Εντός της ποσόστωσης εφαρμόζεται δασμολογικός συντελεστής 10,9 %.2. Οι εισαγωγές στα πλαίσια των δασμολογικών ποσοστώσεων που αναφέρονται στην παράγραφο 1 πραγματοποιούνται βάσει των πιστοποιητικών καταγωγής που εκδίδονται, χωρίς διακρίσεις, από τις αρμόδιες αρχές της Ταϊλάνδης.3. Η διεξαγωγή διαβουλεύσεων είναι δυνατή ανά πάσα στιγμή σχετικά με οποιοδήποτε από τα παραπάνω θέματα κατόπιν αιτήσεως οποιουδήποτε μέρους.Σας παρακαλώ να μου επιβεβαιώσετε εάν η κυβέρνησή σας συμφωνεί με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η επιβεβαίωσή σας αποτελούν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ταϊλάνδης.Η Ευρωπαϊκή Ένωση και η Ταϊλάνδη κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία τίθεται σε ισχύ 14 (δεκατέσσερις) ημέρες μετά την ημερομηνία της πλέον πρόσφατης κοινοποίησης."Έχω την τιμή να επιβεβαιώσω ότι η κυβέρνησή μου συμφωνεί με την ανωτέρω επιστολή.Για το Βασίλειο της Ταϊλάνδης--------------------------------------------------


text:
 Avis juridique important
 |
 22002D0166
 Απόφαση της Μεικτής Επιτροπής του ΕΟΧ αριθ. 166/2002 της 6ης Δεκεμβρίου 2002 για την τροποποίηση του παραρτήματος IX (Xρηματοπιστωτικές υπηρεσίες) της συμφωνίας για τον ΕΟΧ
 Επίσημη Εφημερίδα αριθ. L 038 της 13/02/2003 σ. 0026 - 0027
 Απόφαση της Μεικτής Επιτροπής του ΕΟΧαριθ. 166/2002της 6ης Δεκεμβρίου 2002για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα IX της συμφωνίας τροποποιήθηκε με την απόφαση αριθ. 103/2002 της Μεικτής Επιτροπής του ΕΟΧ, της 12ης Ιουλίου 2002(1).(2) Η οδηγία 2001/17/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για την εξυγίανση και την εκκαθάριση των ασφαλιστικών επιχειρήσεων(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 13 (οδηγία 77/92/ΕΟΚ του Συμβουλίου) του παραρτήματος ΙΧ της συμφωνίας, προστίθεται το ακόλουθο σημείο:"13α. 32001 L 0017: Οδηγία 2001/17/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για την εξυγίανση και την εκκαθάριση των ασφαλιστικών επιχειρήσεων (ΕΕ L 110 της 20.4.2001, σ. 28)."Άρθρο 2Τα κείμενα της οδηγίας 2001/17/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 7 Δεκεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 6 Δεκεμβρίου 2002.Για τη Μεικτή Επιτροπή του ΕΟΧΟ ΠρόεδροςKjartan Jóhannsson(1) ΕΕ L 298 της 31.10.2002, σ. 19.(2) ΕΕ L 110 της 20.4.2001, σ. 28.(3) Έχουν αναφερθεί συνταγματικές απαιτήσεις.


text:
 Avis juridique important
 |
 21997D0923(01)
 Απόφαση αριθ. 1/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της 4ης Αυγούστου 1997 για την έγκριση των όρων και των προϋποθέσεων της συμμετοχής της Ουγγαρίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης
 Επίσημη Εφημερίδα αριθ. L 260 της 23/09/1997 σ. 0023 - 0026
 ΑΠΟΦΑΣΗ αριθ. 1/97 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της 4ης Αυγούστου 1997 για την έγκριση των όρων και των προϋποθέσεων της συμμετοχής της Ουγγαρίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (97/626/ΕΚ, Ευρατόμ) ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (1),το πρόσθετο πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, σχετικά με τη συμμετοχή της Ουγγαρίας σε κοινοτικά προγράμματα (2), και ιδίως τα άρθρα 1 και 2,Εκτιμώντας:ότι, σύμφωνα με το άρθρο 1 του εν λόγω πρόσθετου πρωτοκόλλου, η Ουγγαρία μπορεί να συμμετέχει σε κοινοτικά προγράμματα-πλαίσια, ειδικά προγράμματα, σχέδια και άλλες δράσεις, στους τομείς, ιδίως, της κατάρτισης, της νεολαίας και της εκπαίδευσης 7ότι, σύμφωνα με το άρθρο 2 του εν λόγω πρόσθετου πρωτοκόλλου, οι όροι και οι προϋποθέσεις της συμμετοχής της Ουγγαρίας στις δραστηριότητες που αναφέρονται στο άρθρο 1, αποφασίζονται από το συμβούλιο σύνδεσης,ΑΠΟΦΑΣΙΖΕΙ:Άρθρο 1 Η Ουγγαρία συμμετέχει στα προγράμματα «Leonardo da Vinci», «Νεολαία για την Ευρώπη» και «Σωκράτης» της Ευρωπαϊκής Κοινότητας, σύμφωνα με τους όρους και προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση εφαρμόζεται καθόλη τη διάρκεια των προγραμμάτων «Leonardo da Vinci», «Νεολαία για την Ευρώπη» και «Σωκράτης».Άρθρο 3 Η παρούσα απόφαση αρχίζει να ισχύει την πρώτη ημέρα του μήνα μετά την έκδοσή της.Βρυξέλλες, 4 Αυγούστου 1997.Για το συμβούλιο σύνδεσηςΟ πρόεδροςL. KOVΑCS(1) ΕΕ L 347 της 31. 12. 1993, σ. 2.(2) ΕΕ L 317 της 30. 12. 1995, σ. 30.ΠΑΡΑΡΤΗΜΑ Ι ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗ ΣΥΜΜΕΤΟΧΗ ΤΗΣ ΟΥΓΓΑΡΙΑΣ ΣΤΑ ΠΡΟΓΡΑΜΜΑΤΑ «LEONARDO DA VINCI», «ΝΕΟΛΑΙΑ ΓΙΑ ΤΗΝ ΕΥΡΩΠΗ» ΚΑΙ «ΣΩΚΡΑΤΗΣ» 1. Η Ουγγαρία συμμετέχει σε όλες τις δραστηριότητες των προγραμμάτων «Leonardo da Vinci», «Νεολαία για την Ευρώπη» και «Σωκράτης» (που στο εξής καλούνται «προγράμματα»), σύμφωνα, εκτός αντιθέτων διατάξεων της παρούσας απόφασης, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 94/819/ΕΚ του Συμβουλίου σχετικά με τη θέσπιση ενός προγράμματος δράσης για την υλοποίηση πολιτικής επαγγελματικής κατάρτισης της Ευρωπαϊκής Κοινότητας, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου που εγκρίνει την τρίτη φάση του προγράμματος «Νεολαία για την Ευρώπη» και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου που θεσπίζει το πρόγραμμα κοινοτικής δράσης «Σωκράτης».2. - Οι όροι και προϋποθέσεις για την υποβολή, την αξιολόγηση και την επιλογή των αιτήσεων σχετικά με τα επιλέξιμα θεσμικά όργανα, οργανισμούς και ιδιώτες της Ουγγαρίας, είναι ίδιοι με


text: αυτούς που εφαρμόζονται για τα επιλέξιμα θεσμικά όργανα, οργανισμούς και ιδιώτες της Κοινότητας.- Οι δραστηριότητες γλωσσικής προετοιμασίας και γλωσσικής κατάρτισης αφορούν τις επίσημες γλώσσες της Κοινότητας. Σε εξαιρετικές περιπτώσεις, θα μπορούσαν να γίνουν δεκτές και άλλες γλώσσες, εάν το απαιτεί η εφαρμογή των προγραμμάτων.3. Για να διασφαλιστεί η κοινοτική διάσταση των προγραμμάτων, τα διεθνικά σχέδια και δραστηριότητες που προτείνει η Ουγγαρία πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός καθορίζεται στο πλαίσιο της υλοποίησης των προγραμμάτων, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου σχεδίου και ο αριθμός των χωρών που συμμετέχουν στο πρόγραμμα. Τα σχέδια και οι δραστηριότητες που διεξάγονται μόνο από την Ουγγαρία και τα κράτη ΕΖΕΣ, ΕΟΧ ή οποιαδήποτε άλλη τρίτη χώρα, συμπεριλαμβανομένων των χωρών που έχουν συνάψει συμφωνία σύνδεσης με την Κοινότητα, στις οποίες είναι ανοιχτή η συμμετοχή στα προγράμματα, δεν λαμβάνουν κοινοτική χρηματοδοτική στήριξη.4. Σύμφωνα με τις σχετικές διατάξεις των αποφάσεων σχετικά με τα προγράμματα «Leonardo da Vinci», «Νεολαία για την Ευρώπη» και «Σωκράτης», η Ουγγαρία παρέχει τις απαραίτητες δομές και μηχανισμούς σε εθνικό επίπεδο και λαμβάνει όλα τα απαραίτητα μέτρα για το συντονισμό και την οργάνωση σε εθνικό επίπεδο της υλοποίησης των προγραμμάτων.5. Η Ουγγαρία καταβάλλει κάθε έτος μια συνεισφορά στον γενικό προϋπολογισμό των Ευρωπαϊκών Κοινοτήτων, για να καλύψει το κόστος που προκύπτει από τη συμμετοχή της στα προγράμματα «Leonardo da Vinci», «Σωκράτης» και «Νεολαία για την Ευρώπη». Η επιτροπή σύνδεσης επιφορτίζεται με την προσαρμογή αυτής της συνεισφοράς, όποτε κρίνεται αναγκαίο.6. Τα κράτη μέλη της Κοινότητας και η Ουγγαρία καταβάλουν κάθε δυνατή προσπάθεια, στα πλαίσια των ισχυουσών διατάξεων, για να διευκολύνουν την ελεύθερη κυκλοφορία και διαμονή σπουδαστών, καθηγητών, διοικητικού προσωπικού των πανεπιστημίων, νέων και άλλων επιλέξιμων προσώπων που μετακινούνται μεταξύ της Ουγγαρίας και των κρατών μελών της Κοινότητας, λόγω της συμμετοχής τους σε δραστηριότητες που καλύπτονται από την παρούσα απόφαση.7. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου των Ευρωπαϊκών Κοινοτήτων, σε σχέση με την παρακολούθηση και την αξιολόγηση των προγραμμάτων, σύμφωνα με τις διατάξεις των αποφάσεων σχετικά με τα προγράμματα «Leonardo da Vinci», «Νεολαία για την Ευρώπη» και «Σωκράτης» (άρθρα 10, 9 και 8 αντιστοίχως), η συμμετοχή της Ουγγαρίας στα προγράμματα παρακολουθείται συνεχώς σε εταιρική βάση, που περιλαμβάνει την Ουγγαρία και την Επιτροπή των Ευρωπαϊκών Κοινοτήτων. Η Ουγγαρία υποβάλλει στην Επιτροπή τις αναγκαίες εκθέσεις και συμμετέχει σε κάθε άλλο συγκεκριμένο μέτρο που λαμβάνεται από την Κοινότητα για το σκοπό αυτό.8. Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα «Leonardo da Vinci», στο άρθρο 6 της απόφασης για το πρόγραμμα «Νεολαία για την Ευρώπη» και στο άρθρο 4 της απόφασης για το πρόγραμμα «Σωκράτης», η Ουγγαρία καλείται σε συνεδριάσεις συντονισμού για κάθε θέμα που αφορά την εφαρμογή της απόφασης πριν από τις τακτικές συνεδριάσεις των επιτροπών. Η Επιτροπή ενημερώνει την Ουγγαρία σχετικά με τα αποτελέσματα των τακτικών συνεδριάσεων.9. Η γλώσσα που θα χρησιμοποιείται στη διαδικασία υποβολής, στα συμβόλαια, στις εκθέσεις που θα υποβάλλονται και για άλλες διοικητικές ρυθμίσεις για


text: τα προγράμματα, είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΟΥΓΓΑΡΙΑΣ ΣΤΑ ΠΡΟΓΡΑΜΜΑΤΑ «LEONARDO DA VINCI», «ΣΩΚΡΑΤΗΣ» ΚΑΙ «ΝΕΟΛΑΙΑ ΓΙΑ ΤΗΝ ΕΥΡΩΠΗ» 1. Η χρηματοδοτική συνεισφορά της Ουγγαρίας καλύπτει:- τις επιδοτήσεις ή όποια άλλη χρηματοδοτική στήριξη από τα προγράμματα προς τους Ούγγρους συμμετέχοντες,- τη χρηματοδοτική στήριξη από τα προγράμματα για τη λειτουργία των εθνικών φορέων, όπου είναι δυνατό,- το συμπληρωματικό διαχειριστικό κόστος σχετικά με τη διαχείριση των προγραμμάτων από την Επιτροπή των Ευρωπαϊκών Κοινοτήτων που προκύπτει από τη συμμετοχή της Ουγγαρίας.2. Για κάθε οικονομικό έτος, το συνολικό ποσό των επιδοτήσεων ή όποιας άλλης χρηματοδοτικής στήριξης που λαμβάνουν από τα προγράμματα ούγγροι δικαιούχοι και εθνικοί φορείς της Ουγγαρίας, δεν θα υπερβαίνει τη συνεισφορά που καταβάλλει η Ουγγαρία, αφού αφαιρεθεί το συμπληρωματικό διοικητικό κόστος.Αν η συνεισφορά που καταβάλλει η Ουγγαρία στο γενικό προϋπολογισμό των Ευρωπαϊκών Κοινοτήτων, μετά από αφαίρεση του συμπληρωματικού διοικητικού κόστους, είναι μεγαλύτερη από το συνολικό ποσό των επιδοτήσεων ή όποιας άλλης χρηματοδοτικής στήριξης που λαμβάνουν οι ούγγροι δικαιούχοι και οι εθνικοί φορείς από τα προγράμματα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν μείνει ένα τέτοιο υπόλοιπο, στο τέλος των προγραμμάτων, το αντίστοιχο ποσό επιστρέφεται στην Ουγγαρία.3. Leonardo da VinciΗ ετήσια συνεισφορά της Ουγγαρίας ανέρχεται σε 2 654 000 Ecu από το 1997. Από το ποσό αυτό, 175 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Ουγγαρίας.4. ΣωκράτηςΗ συνεισφορά της Ουγγαρίας ανέρχεται σε:- 3 297 000 Ecu το 1997 για τη συμμετοχή της στο κεφάλαιο ΙΙ (σχολική εκπαίδευση, Comenius) και στο κεφάλαιο ΙΙΙ (οριζόντια μέτρα). Από το ποσό αυτό, 214 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Ουγγαρίας,- 4 902 000 Ecu το 1998 και το 1999, για τη συμμετοχή της σε ολόκληρο το πρόγραμμα «Σωκράτης», συμπεριλαμβανομένου του κεφαλαίου Ι (Erasmus). Από το ποσό αυτό, 320 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Ουγγαρίας.5. Νεολαία για την ΕυρώπηΗ ετήσια συνεισφορά της Ουγγαρίας ανέρχεται σε 400 000 Ecu το 1997 για τη συμμετοχή της στις δράσεις Α.Ι και Β.Ι, 600 000 Ecu το 1998 και 800 000 Ecu το 1999 για τη συμμετοχή της σε όλες τις δράσεις του προγράμματος, εκτός από τη δράση Δ. Από το ποσό αυτό, ένα ετήσιο ποσό 40 000 Ecu καλύπτει το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Ουγγαρίας.6. Ισχύει ο δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Ουγγαρίας.Με την έναρξη ισχύος της απόφασης και στην αρχή κάθε έτους, η Επιτροπή απευθύνει στην Ουγγαρία πρόσκληση για χρηματοδότηση αντίστοιχη με τη συνεισφορά της στο κόστος, βάσει της απόφασης.Η συνεισφορά αυτή εκφράζεται σε Ecu και καταβάλλεται σε έναν τραπεζικό λογαριασμό της Επιτροπής σε Ecu.Η Ουγγαρία καταβάλλει τη συνεισφορά της


text: στο ετήσιο κόστος, σύμφωνα με την απόφαση, βάσει της πρόσκλησης για χρηματοδότηση, και το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση στην καταβολή της συνεισφοράς συνεπάγεται την καταβολή τόκου από την Ουγγαρία επί του οφειλόμενου ποσού κατά την ημερομηνία λήξης της προθεσμίας. Το επιτόκιο αντιστοιχεί σε αυτό που εφαρμόζει το Ευρωπαϊκό Ταμείο Νομισματικής Συνεργασίας, για το μήνα της λήξης της προθεσμίας, στις συναλλαγές του σε Ecu (1), αυξημένο κατά 1,5 % ποσοστιαίες μονάδες.7. Η Ουγγαρία αναλαμβάνει και εγγράφει στον εθνικό της προϋπολογισμό το συμπληρωματικό διοικητικό κόστος που αναφέρεται στα σημεία 3, 4 και 5.8. Η Ουγγαρία καταβάλλει το 50 % του κόστους της συμμετοχής της στα προγράμματα από τον εθνικό της προϋπολογισμό.Υπό την επιφύλαξη των τακτικών διαδικασιών προγραμματισμού του Phare, το υπόλοιπο 50 % καταβάλλεται από τα ετήσια εθνικά ενδεικτικά προγράμματα Phare της Ουγγαρίας.(1) Το ποσοστό δημοσιεύεται κάθε μήνα στην Επίσημη Εφημερίδα των Ευρωπαϊκών Κοινοτήτων σειρά C.


text:
 Avis juridique important
 |
 21996A0819(01)
 Ανταλλαγή επιστολών μεταξύ της Ευρωπαϊκής Κοινότητας και της Χιλής σχετικά με την προσωρινή εφαρμογή ορισμένων διατάξεων της συμφωνίας-πλαίσιο για τη συνεργασία, που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου
 Επίσημη Εφημερίδα αριθ. L 209 της 19/08/1996 σ. 0002 - 0004
 ΑΝΤΑΛΛΑΓΗ ΕΠΙΣΤΟΛΩΝ μεταξύ της Ευρωπαϊκής Κοινότητας και της Χιλής σχετικά με την προσωρινή εφαρμογή ορισμένων διατάξεων της συμφωνίας-πλαίσιο για τη συνεργασία, που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρουΕπιστολή αριθ. 1 Κύριε,Έχω την τιμή να αναφερθώ στη συμφωνία-πλαίσιο για τη συνεργασία που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, που υπεγράφη στις 21 Ιουνίου 1996.Εν αναμονή της έναρξης ισχύος της εν λόγω συμφωνίας, έχω την τιμή να σας προτείνω όπως η Ευρωπαϊκή Κοινότητα και η Δημοκρατία της Χιλής, εφόσον το επιτρέπει η έννομη τάξη αυτής, εφαρμόσουν προσωρινά τις διατάξεις της συμφωνίας αυτής περί της εμπορικής συνεργασίας, όπως περιέχονται στα άρθρα 4 έως 7 και στο άρθρο 9 του τίτλου III της συμφωνίας.Κατά την εν λόγω περίοδο προσωρινής εφαρμογής, οι σχετικές διατάξεις της συμφωνίας-πλαίσιο για τη συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Χιλής, που υπεγράφη στις 20 Δεκεμβρίου 1990, εξακολουθούν να ισχύουν, εφόσον οι διατάξεις αυτές δεν είναι ταυτόσημες ή ασυμβίβαστες με τις διατάξεις της συμφωνίας που υπεγράφη στις 21 Ιουνίου 1996, οι οποίες εφαρμόζονται προσωρινά.Έχω την τιμή να σας προτείνω επίσης την προσωρινή εφαρμογή ορισμένων διατάξεων σχετικά με τη σύσταση των οργάνων των επιφορτισμένων με τη διασφάλιση της εφαρμογής της συνεργασίας μας, των άρθρων 35, 37 και 38 της συμφωνίας που υπεγράφη στις 21 Ιουνίου 1996.Η μεικτή επιτροπή που προβλέπεται στο άρθρο 35 της τελευταίας αυτής συμφωνίας αναλαμβάνει τα καθήκοντα τα οποία ανήκουν στη μεικτή επιτροπή συνεργασίας που προβλέπεται από το άρθρο 17 της συμφωνίας που υπεγράφη στις 20 Δεκεμβρίου 1990.Οι υποεπιτροπές και οι ομάδες εργασίας, που έχουν συγκροτηθεί δυνάμει της συμφωνίας του 1990, εξακολουθούν να ασκούν τα καθήκοντα που τους έχουν ανατεθεί.Τέλος, έχω την τιμή να σας προτείνω όπως, στην περίπτωση κατά την οποία γίνουν αποδεκτά από τη Χιλή τα προαναφερόμενα σημεία, η παρούσα επιστολή και η επιβεβαίωση αυτής αποτελέσουν από κοινού συμφωνία μεταξύ της Ευρωπαϊκής Κοινότητας και της Χιλής, η οποία θα αρχίσει να ισχύει από την ημερομηνία της επιστολής με την οποία θα παρέχεται η επιβεβαίωσή σας.Με εξαιρετική εκτίμηση,Εξ ονόματος του Συμβουλίου της Ευρωπαϊκής ΈνωσηςΕπιστολή αριθ. 2 Κύριε,Έχω την τιμή να σας γνωρίσω ότι έλαβα τη σημερινή επιστολή σας σχετικά με την προσωρινή εφαρμογή ορισμένων διατάξεων της συμφωνίας-πλαίσιο για τη συνεργασία που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, που υπεγράφη στις 21 Ιουνίου 1996, η οποία έχει ως εξής:«Εν αναμονή


text: της έναρξης ισχύος της εν λόγω συμφωνίας, έχω την τιμή να σας προτείνω όπως η Ευρωπαϊκή Κοινότητα και η Δημοκρατία της Χιλής, εφόσον το επιτρέπει η έννομη τάξη αυτής, εφαρμόσουν προσωρινά τις διατάξεις της συμφωνίας αυτής περί της εμπορικής συνεργασίας, όπως περιέχονται στα άρθρα 4 έως 7 και στο άρθρο 9 του τίτλου III της συμφωνίας.Κατά την εν λόγω περίοδο προσωρινής εφαρμογής, οι σχετικές διατάξεις της συμφωνίας-πλαίσιο για τη συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Χιλής, που υπεγράφη στις 20 Δεκεμβρίου 1990, εξακολουθούν να ισχύουν, εφόσον οι διατάξεις αυτές δεν είναι ταυτόσημες ή ασυμβίβαστες με τις διατάξεις της συμφωνίας που υπεγράφη στις 21 Ιουνίου 1996, οι οποίες εφαρμόζονται προσωρινά.Έχω την τιμή να σας προτείνω επίσης την προσωρινή εφαρμογή ορισμένων διατάξεων σχετικά με τη σύσταση των οργάνων, των επιφορτισμένων με τη διασφάλιση της εφαρμογής της συνεργασίας μας, των άρθρων 35, 37 και 38 της συμφωνίας που υπεγράφη στις 21 Ιουνίου 1996.Η μεικτή επιτροπή που προβλέπεται στο άρθρο 35 της τελευταίας αυτής συμφωνίας αναλαμβάνει τα καθήκοντα τα οποία ανήκουν στη μεικτή επιτροπή συνεργασίας που προβλέπεται από το άρθρο 17 της συμφωνίας που υπεγράφη στις 20 Δεκεμβρίου 1990.Οι υποεπιτροπές και οι ομάδες εργασίας, που έχουν συγκροτηθεί δυνάμει της συμφωνίας του 1990, εξακολουθούν να ασκούν τα καθήκοντα που τους έχουν ανατεθεί.Τέλος, έχω την τιμή να σας προτείνω όπως, στην περίπτωση κατά την οποία γίνουν αποδεκτά από τη Χιλή τα προαναφερόμενα σημεία, η παρούσα επιστολή και η επιβεβαίωση αυτής αποτελέσουν από κοινού συμφωνία μεταξύ της Ευρωπαϊκής Κοινότητας και της Χιλής, η οποία θα αρχίσει να ισχύει από την ημερομηνία της επιστολής με την οποία θα παρέχεται η επιβεβαίωσή σας.»Έχω την τιμή να σας επιβεβαιώσω ότι η Χιλή συμφωνεί με το περιεχόμενο της επιστολής αυτής.Με εξαιρετική εκτίμηση,Για τη Δημοκρατία της ΧιλήςHecho en Florencia, el veintiuno de junio de mil novecientos noventa y seis.Udfζrdiget i Firenze, den enogtyvende juni nitten hundrede og seksoghalvfems.Geschehen zu Florenz am einundzwanzigsten Juni neunzehnhundertsechsundneunzig.Έγινε στη Φλωρεντία, στις είκοσι μία Ιουνίου χίλια εννιακόσια ενενήντα έξι.Done at Florence on the twenty-first day of June in the year one thousand nine hundred and ninety-six.Fait ΰ Florence, le vingt et un juin mil neuf cent quatre-vingt-seize.Fatto a Firenze, addμ ventuno giugno millenovecentonovantasei.Gedaan te Florence, de eenentwintigste juni negentienhonderd zesennegentig.Feito em Florenηa, em vinte e um de Junho de mil novecentos e seis.Tehty Firenzessδ kahdentenakymmenentenδensimmδisenδ pδivδnδ kesδkuuta vuonna tuhatyhdeksδnsataayhdeksδnkymmentδkuusi.Som skedde i Florens den tjugofφrsta juni nittonhundranittiosex.Por la Comunidad EuropeaFor Det Europζiske FζllesskabFόr die Europδische GemeinschaftΓια την Ευρωπαϊκή ΚοινότηταFor the European CommunityPour la Communautι europιennePer la Comunitΰ europeaVoor de Europese GemeenschapPela Comunidade EuropeiaEuroopan yhteisφn puolestaPε Europeiska gemenskapens vδgnar>ΑΝΑΦΟΡΑ ΣΕ ΦΗΛΜ>Por la Repϊblica de Chile>ΑΝΑΦΟΡΑ ΣΕ ΦΗΛΜ>


text:
 Avis juridique important
 |
 21995D1216(01)
 Απόφαση αριθ. 2/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 28ης Νοεμβρίου 1995, όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα
 Επίσημη Εφημερίδα αριθ. L 304 της 16/12/1995 σ. 0040 - 0046
 ΑΠΟΦΑΣΗ αριθ. 2/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου της 28ης Νοεμβρίου 1995 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα (95/534/ΕΚΑΧ) ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας:ότι η ομάδα επαφών που αναφέρεται στο άρθρο 11 του πρωτοκόλλου 2 της ενδιάμεσης συμφωνίας σχετικά με το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα («η Κοινότητα»), αφενός, και της Ρουμανίας, αφετέρου (1) (στο εξής καλούμενη «ενδιάμεση συμφωνία»), η οποία τέθηκε σε ισχύ την 1η Μαΐου 1993, συνήλθε στις 18-19 Οκτωβρίου 1995 για να συζητήσει τις τάσεις των εισαγωγών προϊόντων ΕΚΑΧ από τη Ρουμανία στην Κοινότητα και αναγνώρισε την ανάγκη να βρεθούν οι κατάλληλες λύσεις στο πλαίσιο του άρθρου 28 παράγραφος 1 της ενδιάμεσης συμφωνίας, για να εξασφαλισθεί ότι δεν θα απειληθεί η επίτευξη των στόχων της ενδιάμεσης συμφωνίας 7ότι, λόγω των πιθανών δυσχερειών που μπορούν να προκύψουν από αυτές τις εισαγωγές, η ομάδα επαφών αποφάσισε να αναφέρει το θέμα στη μεικτή επιτροπή που αναφέρεται στο άρθρο 39 της ενδιάμεσης συμφωνίας 7ότι, μετά την έναρξη ισχύος της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, αυτή η συμφωνία αντικατέστησε την ενδιάμεση συμφωνία 7 ότι το συμβούλιο σύνδεσης που συστάθηκε με την ευρωπαϊκή συμφωνία ανέλαβε τα καθήκοντά του λήψης αποφάσεων και για το λόγο αυτό του έχει υποβληθεί αυτό το μέτρο 7ότι τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Ρουμανίας 7ότι το συμβούλιο σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή λύση για τα δύο μέρη είναι ένα σύστημα διπλού ελέγχου, χωρίς ποσοτικά όρια, για τις εισαγωγές στην Κοινότητα ορισμένων προϊόντων χάλυβα και καλύπτονται από τη συνθήκη ΕΚΑΧ για μια αρχική περίοδο από την 1η Μαρτίου μέχρι τις 31 Δεκεμβρίου 1995,ΑΠΟΦΑΣΙΖΕΙ:Άρθρο 1 1. Η Κοινότητα θα εξακολουθήσει να εφαρμόζει το σύστημα της εκ των προτέρων κοινοτικής επιτήρησης των εισαγωγών ορισμένων προϊόντων ΕΚΑΧ κατά το 1995, που καθιερώθηκε με τη σύσταση της Επιτροπής αριθ. 3118/94 ΕΚΑΧ (2) όσον αφορά την εισαγωγή στην Κοινότητα των προϊόντων που απαριθμούνται στο παράρτημα Ι, καταγωγής Ρουμανίας.2. Για την περίοδο από 1ης Μαρτίου έως 31ης Δεκεμβρίου 1995, οι εισαγωγές στην Κοινότητα των προϊόντων σιδήρου και χάλυβα που καλύπτονται από τη συνθήκη ΕΚΑΧ και που απαριθμούνται στο παράρτημα Ι, καταγωγής Ρουμανίας, υπόκεινται, επιπλέον, στην έκδοση άδειας εξαγωγής από τις αρμόδιες ρουμανικές αρχές.3. Η άδεια εξαγωγής πρέπει να είναι σύμφωνη με το πρότυπο που περιλαμβάνεται στο παράρτημα ΙΙ. Θα ισχύει για όλες τις εξαγωγές στο τελωνειακό έδαφος της Κοινότητας.4. Η Ρουμανία κοινοποιεί στην Επιτροπή των Ευρωπαϊκών Κοινοτήτων τα ονόματα και τις διευθύνσεις


text: των κατάλληλων ρουμανικών κρατικών αρχών, οι οποίες έχουν την έγκριση να εκδίδουν και να επαληθεύουν τις άδειες εξαγωγής, μαζί με τα δείγματα των σφραγίδων και υπογραφών που χρησιμοποιούν. Η Ρουμανία κοινοποιεί επίσης στην Επιτροπή οποιαδήποτε μεταβολή αυτών των στοιχείων.Άρθρο 2 1. Η Ρουμανία αναλαμβάνει την υποχρέωση να υποβάλει στην Κοινότητα ακριβείς στατιστικές πληροφορίες για τις άδειες εξαγωγής που εκδίδουν οι ρουμανικές αρχές δυνάμει του άρθρου 1. Αυτές οι πληροφορίες διαβιβάζονται στην Κοινότητα μέχρι το τέλος της περιόδου που ακολουθεί τον μήνα στον οποίο αναφέρονται τα στατιστικά στοιχεία.2. Η Κοινότητα αναλαμβάνει την υποχρέωση να υποβάλει στις ρουμανικές αρχές τις ακριβείς στατιστικές πληροφορίες για τις άδειες εισαγωγείς που εκδίδουν τα κράτη μέλη, όσον αφορά τα προϊόντα που απαριθμούνται στο παράρτημα Ι. Αυτές οι πληροφορίες διαβιβάζονται στις ρουμανικές αρχές μέχρι το τέλος της περιόδου που ακολουθεί τον μήνα στον οποίο αναφέρονται τα στατιστικά στοιχεία.Άρθρο 3 Εάν χρειασθεί, κατόπιν αιτήσεως οποιουδήποτε μέρους, λαμβάνουν χώρα διαβουλεύσεις σχετικά με όλα τα προβλήματα που μπορούν να προκύψουν από την εφαρμογή της παρούσας απόφασης. Αυτές οι διαβουλεύσεις λαμβάνουν χώρα αμέσως. Όλες οι διαβουλεύσεις που λαμβάνουν χώρα στο πλαίσιο αυτού του άρθρου διεξάγονται και από τα δύο μέρη με πνεύμα συνεργασίας και με την επιθυμία να βρεθούν λύσεις στις διαφορές μεταξύ τους.Άρθρο 4 Όλες οι κοινοποιήσεις πρέπει να αποστέλλονται:- σε ό,τι αφορά την Κοινότητα, στην Επιτροπή των Ευρωπαϊκών Κοινοτήτων (ΓΔ Ι/Δ/2 και ΓΔ ΙΙΙ/Γ/2),- σε ό,τι αφορά τη Ρουμανία, στη ρουμανική αποστολή στις Ευρωπαϊκές Κοινότητες και στο Υπουργείο Εμπορίου της Ρουμανίας.Άρθρο 5 Η παρούσα απόφαση είναι δεσμευτική για την Κοινότητα και τη Ρουμανία, οι οποίες πρέπει να λάβουν τα αναγκαία μέτρα για την εφαρμογή τους.Άρθρο 6 Η παρούσα απόφαση αρχίζει να ισχύει την ημερομηνία της υπογραφής της.Εφαρμόζεται με ισχύ από 1ης Μαρτίου 1995.Βρυξέλλες, 28 Νοεμβρίου 1995.Για το συμβούλιο σύνδεσηςΟ ΠρόεδροςJ. SOLANA(1) ΕΕ αριθ. L 81 της 2. 4. 1993 σ. 2, όπως τροποποιήθηκε από την ανταλλαγή επιστολών (ΕΕ αριθ. L 178 της 12. 7. 1994, σ. 76).(2) ΕΕ αριθ. L 330 της 21. 12. 1994, σ. 6.ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙα >ΑΝΑΦΟΡΑ ΣΕ ΦΗΛΜ>ΑΔΕΙΑ ΕΞΑΓΩΓΗΣ (προϊόντα ΕΚΑΧ) >ΑΡΧΗ ΓΡΑΦΗΚΟΥ>1. Εξαγωγέας (ονοματεπώνυμο, πλήρης διεύθυνση, χώρα)2. Αριθμός3. Έτος4. Ομάδα προϊόντων5. Παραλήπτης (ονοματεπώνυμο, πλήρης διεύθυνση, χώρα)6. Χώρα καταγωγής7. Χώρα προορισμού8. Τόπος και ημερομηνία φόρτωσης - Μεταφορικό μέσο9. Συμπληρωματικά στοιχεία10. Περιγραφή εμπορευμάτων - Κατασκευαστής11. Κωδικός ΣΟ12. Ποσότητα (1)13. Αξία fob (2)14. ΒΕΒΑΙΩΣΗ ΤΗΣ ΑΡΜΟΔΙΑΣ ΑΡΧΗΣ15. Αρμόδια αρχή (επωνυμία, πλήρης διεύθυνση, χώρα)τόπος ,(Υπογραφή)(Σφραγίδα)(1) Αναγράψατε το καθαρό βάρος (kg) καθώς και την ποσότητα εκφρασμένη στην οριζόμενη μονάδα μέτρησης, όταν αυτή είναι διαφορετική από το καθαρό βάρος.(2) Στο νόμισμα της σύμβασης πώλησης.>ΤΕΛΟΣ ΓΡΑΦΗΚΟΥ>>ΑΝΑΦΟΡΑ ΣΕ ΦΗΛΜ>ΠΑΡΑΡΤΗΜΑ ΙΙ β ΜΟΡΦΗ ΚΑΙ ΕΚΔΟΣΗ ΤΩΝ ΑΔΕΙΩΝ ΕΞΑΓΩΓΗΣ 1. i) Τα έντυπα των αδειών εξαγωγής έχουν διαστάσεις 210 Χ 297 mm. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα χωρίς μηχανικούς πολτούς, βάρους τουλάχιστον 25 g/m2. Συντάσσεται στα αγγλικά. Σε περίπτωση που συμπληρώνεται ιδιοχείρως, οι καταχωρήσεις


text: πρέπει να γίνονται με μελάνι και με κεφαλαία γράμματα. Αυτά τα έγγραφα μπορούν να περιλαμβάνουν περισσότερα αντίγραφα τα οποία πρέπει να φέρουν δεόντως αυτήν την ένδειξη. Εάν τα έντυπα περιλαμβάνουν περισσότερα αντίγραφα μόνο το πρώτο αποτελεί και το πρωτότυπο. Αυτό το αντίγραφο φέρει την ευκρινή ένδειξη πρωτότυπο και τα αντίγραφα την ένδειξη αντίγραφο. Μόνον το πρωτότυπο γίνεται δεκτό από τις αρμόδιες αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα σύμφωνα με τις διατάξεις του συστήματος διπλού ελέγχου.ii) Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να προσδιορισθεί. Αυτός ο αριθμός αποτελείται από τα παρακάτω στοιχεία:- δύο γράμματα που προσδιορίζουν τη χώρα εξαγωγής ως εξής: RO,- δύο γράμματα που προσδιορίζουν το κράτος μέλος όπου προβλέπεται να πραγματοποιηθεί ο εκτελωνισμός, ως εξής:>ΘΕΣΗ ΠΗΝΑΚΑ>- ένα μονοψήφιο αριθμό που αναφέρεται στο έτος, και που αντιστοιχεί στο τελευταίο στοιχείο του αντίστοιχου έτους, δηλαδή 5 για 1995,- ένα διψήφιο αριθμό από 01 έως 99, που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής,- έναν πενταψήφιο αριθμό ο οποίος αυξάνεται προοδευτικά από 00001 έως 99999 και παραχωρείται στο κράτος μέλος όπου προβλέπεται να γίνει ο εκτελωνισμός.2. Οι άδειες εξαγωγής μπορεί να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές πρέπει να φέρουν την ένδειξη ότι έχουν εκδοθεί αναδρομικά δηλαδή «issued retrospectively».3. i) Σε περίπτωση κλοπής, απώλειας ή καταστροφής μιας άδειας εξαγωγής ο εξαγωγέας δύναται να ζητήσει από τις αρμόδιες αρχές που εξέδωσαν το έγγραφο να του χορηγήσουν αντίγραφο βάσει των παραστατικών εξαγωγής που βρίσκονται στην κατοχή του. Το αντίγραφο κάθε τέτοιου πιστοποιητικού φέρει την ένδειξη «duplicata» ή «duplicate».ii) Το αντίγραφο πρέπει να αναγράφει την ημερομηνία της αρχικής αδείας εξαγωγής.


text:
 Σημαντική ανακοίνωση νομικού περιεχομένου
 |
 12006E/PRO/07
 Συνθηκης για την ιδρυση της Ευρωπαϊκης Κοινοτητας (ενοποιημενη αποδοση) - Γ. Πρωτόκολλα τα οποία προσαρτώνται στη Συνθήκη για την Ευρωπαϊκή Ένωση, στη Συνθήκη περί ιδρύσεως της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας - Πρωτόκολλο (αριθ. 7) προσαρτημένο στη Συνθήκη για την Ευρωπαϊκή Ένωση και στις Συνθήκες για την ίδρυση των Ευρωπαϊκών Κοινοτήτων (1992)
 Επίσημη Εφημερίδα αριθ. C 321 E της 29/12/2006 σ. 0225 - 0225
 Πρωτόκολλο (αριθ. 7)το οποίο προσαρτάται στη Συνθήκη για την Ευρωπαϊκή Ένωση και στις Συνθήκες περί ιδρύσεως των Ευρωπαϊκών Κοινοτήτων (1992)ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΣΥΜΦΩΝΗΣΑΝ ΣΧΕΤΙΚΑ με την ακόλουθη διάταξη, που προσαρτάται στη Συνθήκη για την Ευρωπαϊκή Ένωση και στις Συνθήκες για την ίδρυση των Ευρωπαϊκών Κοινοτήτων:Καμία διάταξη της Συνθήκης για την Ευρωπαϊκή Ένωση, των Συνθηκών περί ιδρύσεως των Ευρωπαϊκών Κοινοτήτων ή των Συνθηκών και πράξεων που τροποποιούν ή συμπληρώνουν τις εν λόγω Συνθήκες δεν θίγει την εφαρμογή του άρθρου 40.3.3 του ιρλανδικού Συντάγματος στην Ιρλανδία.--------------------------------------------------


text:
 16.9.2021
 EL
 Επίσημη Εφημερίδα της Ευρωπαϊκής Ένωσης
 L 328/23
 ΑΠΟΦΑΣΗ αριθ. 1/2021 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΟΑΠ
 της 30ής Αυγούστου 2021
 για την τροποποίηση της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, με την αντικατάσταση του πρωτοκόλλου 3 αυτής σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας [2021/1487]
 Η ΜΕΙΚΤΗ ΕΠΙΤΡΟΠΗ ΕΕ- ΟΑΠ,
 Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1), και ιδίως το άρθρο 3 του πρωτοκόλλου 3 αυτής σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας,
 Εκτιμώντας τα ακόλουθα:
 (1)
 Το άρθρο 25 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας («η συμφωνία») παραπέμπει στο πρωτόκολλο 3 της εν λόγω συμφωνίας («πρωτόκολλο 3»), το οποίο καθορίζει τους κανόνες καταγωγής.
 (2)
 Το άρθρο 3 του πρωτοκόλλου 3 προβλέπει ότι η Μεικτή Επιτροπή, η οποία συγκροτήθηκε σύμφωνα με το άρθρο 63 της συμφωνίας, μπορεί να αποφασίσει να τροποποιήσει τις διατάξεις του πρωτοκόλλου 3.
 (3)
 Σκοπός της περιφερειακής σύμβασης για πανευρωμεσογειακούς προτιμησιακούς κανόνες καταγωγής (2) («η σύμβαση») είναι η ενσωμάτωση σε πολυμερές πλαίσιο των υφιστάμενων διμερών καθεστώτων για τους κανόνες καταγωγής που θεσπίστηκαν με διμερείς συμφωνίες ελεύθερων συναλλαγών, οι οποίες συνήφθησαν μεταξύ των συμβαλλόμενων μερών στη σύμβαση, χωρίς να θίγονται οι αρχές που καθορίζονται στις εν λόγω διμερείς συμφωνίες.
 (4)
 Η Ένωση και η Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας υπέγραψαν τη σύμβαση στις 15 Ιουνίου 2011 και στις 18 Νοεμβρίου 2013, αντίστοιχα.
 (5)
 Η Ένωση και η Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 27 Μαΐου 2014, αντίστοιχα. Κατά συνέπεια και σύμφωνα με το άρθρο 10 παράγραφος 3 της σύμβασης, η σύμβαση τέθηκε σε ισχύ για την Ένωση και την Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας την 1η Μαΐου 2012 και την 1η Ιουλίου 2014, αντίστοιχα.
 (6)
 Εν αναμονή της σύναψης και της έναρξης ισχύος της τροποποίησης της σύμβασης, η Ένωση και η Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας συμφώνησαν να εφαρμόσουν ένα εναλλακτικό σύνολο κανόνων καταγωγής βασιζόμενων σε εκείνους της τροποποιημένης σύμβασης οι οποίοι μπορούν να χρησιμοποιηθούν διμερώς ως


text:
εναλλακτικοί κανόνες καταγωγής αντί των κανόνων που προβλέπονται στη σύμβαση.
 (7)
 Συνεπώς, το πρωτόκολλο 3 θα πρέπει να να αντικατασταθεί από νέο πρωτόκολλο το οποίο προβλέπει ένα εναλλακτικό σύνολο κανόνων καταγωγής. Επιπλεον, το νέο πρωτόκολλο θα πρέπει να περιλαμβάνει δυναμική παραπομπή στη σύμβαση, ώστε να παραπέμπει πάντα στην τελευταία έκδοση της ισχύουσας σύμβασης,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το πρωτόκολλο 3 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Εφαρμόζεται από την 1η Σεπτεμβρίου 2021.
 Βρυξέλλες, 30 Αυγούστου 2021.
 Για τη Μεικτή Επιτροπή
 Ο Πρόεδρος
 Neal Mac CALL
 (1) ΕΕ L 187 της 16.7.1997, σ. 3.
 (2) ΕΕ L 54 της 26.2.2013, σ. 4.
 ΠΑΡΑΡΤΗΜΑ
 «
 Πρωτόκολλο 3
 ΓΙΑ ΤΟΝ ΟΡΙΣΜΌ ΤΗΣ ΈΝΝΟΙΑΣ “ΚΑΤΑΓΌΜΕΝΑ ΠΡΟΪΌΝΤΑ” Ή “ΠΡΟΪΌΝΤΑ ΚΑΤΑΓΩΓΉΣ”ΚΑΙ ΤΙΣ ΜΕΘΌΔΟΥΣ ΔΙΟΙΚΗΤΙΚΉΣ ΣΥΝΕΡΓΑΣΊΑΣ
 Άρθρο 1
 Εφαρμοστέοι κανόνες καταγωγής
 1. Για τους σκοπούς της εφαρμογής της συμφωνίας, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) (“η σύμβαση”), όπως τροποποιήθηκε τελευταία και δημοσιεύθηκε στην Επίσημη Εφημερίδα της Ευρωπαϊκής Ένωσης.
 2. Όλες οι παραπομπές στη “συναφή συμφωνία” στο προσάρτημα I του παρόντος πρωτοκόλλου και στις σχετικές διατάξεις του προσαρτήματος II της σύμβασης νοούνται ως παραπομπές στη συμφωνία.
 Άρθρο 2
 Εναλλακτικοί εφαρμοστέοι κανόνες καταγωγής
 1. Με την επιφύλαξη του άρθρου 1 του παρόντος πρωτοκόλλου, για τους σκοπούς της εφαρμογής της συμφωνίας, προϊόντα τα οποία αποκτούν χαρακτήρα προτιμησιακής καταγωγής σύμφωνα με τους εναλλακτικούς εφαρμοστέους κανόνες καταγωγής που ορίζονται στο προσάρτημα Α του παρόντος πρωτοκόλλου («μεταβατικοί κανόνες») θεωρούνται επίσης προϊόντα καταγωγής Ευρωπαϊκής Ένωσης ή της Δυτικής Όχθης και της Λωρίδας της Γάζας.
 2. Οι μεταβατικοί κανόνες ισχύουν έως ότου τεθεί σε ισχύ η τροποποίηση της σύμβασης επί της οποίας βασίζονται οι μεταβατικοί κανόνες.
 Άρθρο 3
 Διευθέτηση διαφορών
 1. Όταν προκύπτουν διαφορές σε σχέση με τις διαδικασίες ελέγχου που ορίζονται στο άρθρο 32 του προσαρτήματος I της σύμβασης ή στο άρθρο 34 του προσαρτήματος Α του παρόντος πρωτοκόλλου, οι οποίες δεν είναι δυνατό να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργειά του, υποβάλλονται στη μεικτή επιτροπή.
 2. Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
 Άρθρο 4
 Τροποποιήσεις του πρωτοκόλλου
 Η μεικτή επιτροπή μπορεί να αποφασίσει να τροποποιήσει τις διατάξεις του παρόντος πρωτοκόλλου.
 Άρθρο 5
 Αποχώρηση από τη σύμβαση
 1. Εάν είτε η Ευρωπαϊκή Ένωση είτε η Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας γνωστοποιήσει γραπτώς στον θεματοφύλακα της σύμβασης ότι προτίθεται να


text:
αποχωρήσει από τη σύμβαση σύμφωνα με το άρθρο 9 της σύμβασης, η Ευρωπαϊκή Ένωση και η Οργάνωση για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της συμφωνίας.
 2. Μέχρι την έναρξη ισχύος των εν λόγω κανόνων καταγωγής που προέκυψαν από τις νέες διαπραγματεύσεις, οι κανόνες καταγωγής που περιλαμβάνονται στο προσάρτημα I και, κατά περίπτωση, οι συναφείς διατάξεις του προσαρτήματος II της σύμβασης που εφαρμόζονταν τη στιγμή της αποχώρησης, εξακολουθούν να διέπουν τη συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα I και, κατά περίπτωση, οι συναφείς διατάξεις του προσαρτήματος II της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της Ευρωπαϊκής Ένωσης και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας.
 ΠΡΟΣΑΡΤΗΜΑ Α
 ΕΝΑΛΛΑΚΤΙΚΟΙ ΕΦΑΡΜΟΣΤΕΟΙ ΚΑΝΟΝΕΣ ΚΑΤΑΓΩΓΗΣ
 Κανόνες προς προαιρετική εφαρμογή μεταξύ των συμβαλλόμενων μερών της περιφερειακής σύμβασης για πανευρωμεσογειακούς προτιμησιακούς κανόνες καταγωγής, εν αναμονή της σύναψης και της έναρξης ισχύος της τροποποιημένης σύμβασης
 (“oι κανόνες” ή “οι μεταβατικοί κανόνες”)
 ΟΡΙΣΜΌΣ ΤΗΣ ΈΝΝΟΙΑΣ “ΚΑΤΑΓΌΜΕΝΑ ΠΡΟΪΌΝΤΑ” Ή “ΠΡΟΪΌΝΤΑ ΚΑΤΑΓΩΓΉΣ” ΚΑΙ ΜΈΘΟΔΟΙ ΔΙΟΙΚΗΤΙΚΉΣ ΣΥΝΕΡΓΑΣΊΑΣ
 ΠΙΝΑΚΑΣ ΠΕΡΙΕΧΟΜΕΝΩΝ
 ΣΤΟΧΟΙ
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 Ορισμοί
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ “ΚΑΤΑΓΟΜΕΝΑ ΠΡΟΪΟΝΤΑ” Ή “ΠΡΟΪΟΝΤΑ ΚΑΤΑΓΩΓΗΣ”
 Άρθρο 2
 Γενικές διατάξεις
 Άρθρο 3
 Εξ ολοκλήρου παραγόμενα προϊόντα
 Άρθρο 4
 Επαρκής επεξεργασία ή μεταποίηση
 Άρθρο 5
 Κανόνας ανοχής
 Άρθρο 6
 Ανεπαρκής επεξεργασία ή μεταποίηση
 Άρθρο 7
 Σώρευση καταγωγής
 Άρθρο 8
 Όροι για την εφαρμογή της σώρευσης καταγωγής
 Άρθρο 9
 Μονάδα χαρακτηρισμού
 Άρθρο 10
 Συνδυασμοί εμπορευμάτων
 Άρθρο 11
 Ουδέτερα στοιχεία
 Άρθρο 12
 Λογιστικός διαχωρισμός
 ΤΙΤΛΟΣ III
 ΕΔΑΦΙΚΕΣ ΠΡΟΫΠΟΘΕΣΕΙΣ
 Άρθρο 13
 Αρχή της εδαφικότητας
 Άρθρο 14
 Μη τροποποίηση
 Άρθρο 15
 Εκθέσεις
 ΤΙΤΛΟΣ IV
 ΕΠΙΣΤΡΟΦΗ Ή ΑΠΑΛΛΑΓΗ
 Άρθρο 16
 Επιστροφή δασμών ή απαλλαγή από δασμούς
 ΤΙΤΛΟΣ V
 ΠΙΣΤΟΠΟΙΗΤΙΚΟ ΚΑΤΑΓΩΓΗΣ
 Άρθρο 17
 Γενικές διατάξεις
 Άρθρο 18
 Όροι για τη σύνταξη δήλωσης καταγωγής
 Άρθρο 19
 Εγκεκριμένος εξαγωγέας
 Άρθρο 20
 Διαδικασία έκδοσης πιστοποιητικού κυκλοφορίας εμπορευμάτων EUR.1
 Άρθρο 21
 Πιστοποιητικά κυκλοφορίας εμπορευμάτων EUR.1 που εκδίδονται εκ των υστέρων
 Άρθρο 22
 Έκδοση αντιγράφου του πιστοποιητικού κυκλοφορίας εμπορευμάτων ΕUR.1
 Άρθρο 23
 Διάρκεια ισχύος των πιστοποιητικών καταγωγής
 Άρθρο 24
 Ελεύθερες ζώνες
 Άρθρο 25
 Απαιτήσεις εισαγωγής
 Άρθρο 26
 Εισαγωγή με τμηματικές αποστολές
 Άρθρο 27
 Απαλλαγή από την υποχρέωση προσκόμισης πιστοποιητικού καταγωγής
 Άρθρο 28
 Διαφορές και λάθη εκτύπωσης
 Άρθρο 29
 Δηλώσεις του προμηθευτή
 Άρθρο 30
 Ποσά εκφρασμένα σε ευρώ
 ΤΙΤΛΟΣ VI
 ΑΡΧΕΣ ΤΗΣ ΣΥΝΕΡΓΑΣΙΑΣ ΚΑΙ ΕΓΓΡΑΦΕΣ ΑΠΟΔΕΙΞΕΙΣ
 Άρθρο 31
 Έγγραφες αποδείξεις, φύλαξη των πιστοποιητικών καταγωγής και των δικαιολογητικών εγγράφων
 Άρθρο 32
 Διευθέτηση διαφορών
 ΤΙΤΛΟΣ VII
 ΔΙΟΙΚΗΤΙΚΗ ΣΥΝΕΡΓΑΣΙΑ
 Άρθρο 33
 Κοινοποίηση και συνεργασία
 Άρθρο 34
 Έλεγχος των πιστοποιητικών καταγωγής
 Άρθρο 35
 Έλεγχος των δηλώσεων προμηθευτή
 Άρθρο 36
 Κυρώσεις
 ΤΙΤΛΟΣ VIII
 ΕΦΑΡΜΟΓΗ ΤΟΥ ΠΡΟΣΑΡΤΗΜΑΤΟΣ Α
 Άρθρο 37
 Ευρωπαϊκός Οικονομικός Χώρος
 Άρθρο 38
 Λιχτενστάιν
 Άρθρο 39
 Δημοκρατία του Αγίου Μαρίνου
 Άρθρο 40
 Πριγκιπάτο της Ανδόρας
 Άρθρο 41
 Θέουτα και Μελίλια
 Κατάλογος παραρτημάτων
 ΠΑΡΑΡΤΗΜΑ I:
 Επεξηγηματικές σημειώσεις για τον πίνακα του παραρτήματος II
 ΠΑΡΑΡΤΗΜΑ II:
 Πίνακας των επεξεργασιών


text:
ή μεταποιήσεων που απαιτείται να διενεργούνται επί μη καταγόμενων υλών προκειμένου το παραγόμενο προϊόν να αποκτήσει χαρακτήρα καταγωγής
 ΠΑΡΑΡΤΗΜΑ III:
 Κείμενο της δήλωσης καταγωγής
 ΠΑΡΑΡΤΗΜΑ IV:
 Υποδείγματα του πιστοποιητικού κυκλοφορίας EUR.1 και της αίτησης για το πιστοποιητικό κυκλοφορίας EUR.1
 ΠΑΡΑΡΤΗΜΑ V:
 Ειδικοί όροι σχετικά με τα προϊόντα καταγωγής Θέουτας και Μελίλιας
 ΠΑΡΑΡΤΗΜΑ VI:
 Δήλωση προμηθευτή
 ΠΑΡΑΡΤΗΜΑ VII:
 Δήλωση τακτικού προμηθευτή
 ΣΤΟΧΟΙ
 Οι παρόντες κανόνες είναι προαιρετικοί. Προορίζονται για εφαρμογή σε προσωρινή βάση, εν αναμονή της σύναψης και της έναρξης ισχύος της τροποποίησης της περιφερειακής σύμβασης για πανευρωμεσογειακούς προτιμησιακούς κανόνες καταγωγής (“σύμβαση PEM” ή “σύμβαση”). Οι παρόντες κανόνες θα εφαρμόζονται διμερώς στις συναλλαγές μεταξύ των συμβαλλόμενων μερών που συμφωνούν να παραπέμπουν σε αυτούς ή να τους περιλαμβάνουν στις διμερείς τους προτιμησιακές εμπορικές συμφωνίες. Σκοπός των παρόντων κανόνων είναι να εφαρμοστούν εναλλακτικά προς τους κανόνες της σύμβασης οι οποίοι, όπως προβλέπεται στη σύμβαση, δεν θίγουν τις αρχές που ορίζονται στις συναφείς συμφωνίες και σε άλλες σχετικές διμερείς συμφωνίες μεταξύ των συμβαλλόμενων μερών. Συνεπώς, οι παρόντες κανόνες δεν θα είναι υποχρεωτικοί, αλλά προαιρετικοί. Μπορούν να εφαρμόζονται από οικονομικούς φορείς που επιθυμούν να ζητήσουν προτιμησιακό καθεστώς με βάση τους παρόντες κανόνες αντί στη βάση των κανόνων της σύμβασης.
 Οι παρόντες κανόνες δεν προορίζονται να τροποποιήσουν τη σύμβαση. Η σύμβαση συνεχίζει να εφαρμόζεται πλήρως μεταξύ των συμβαλλόμενων μερών της σύμβασης. Οι παρόντες κανόνες δεν θα μεταβάλουν τα δικαιώματα και τις υποχρεώσεις των συμβαλλόμενων μερών βάσει της σύμβασης.
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 Ορισμοί
 Για τους σκοπούς των παρόντων κανόνων:
 α)
 ως “συμβαλλόμενο μέρος εφαρμογής” νοείται συμβαλλόμενο μέρος της σύμβασης PEM το οποίο ενσωματώνει τους παρόντες κανόνες στις διμερείς προτιμησιακές εμπορικές του συμφωνίες με άλλο συμβαλλόμενο μέρος της σύμβασης PEM και περιλαμβάνει τα μέρη συμφωνίας·
 β)
 ως “κεφάλαια”, “κλάσεις” και “διακρίσεις” νοούνται τα κεφάλαια, οι κλάσεις και οι διακρίσεις (τετραψήφιοι ή εξαψήφιοι κωδικοί) που χρησιμοποιούνται στην ονοματολογία η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων (“εναρμονισμένο σύστημα”), με τις τροποποιήσεις κατ’ εφαρμογή της σύστασης της 26ης Ιουνίου 2004 του Συμβουλίου Τελωνειακής Συνεργασίας·
 γ)
 ο όρος “υπαγόμενο” σημαίνει την κατάταξη εμπορεύματος σε μια συγκεκριμένη κλάση ή διάκριση του εναρμονισμένου συστήματος·
 δ)
 ως “αποστολή εμπορευμάτων” νοούνται τα προϊόντα τα οποία:
 i)
 είτε αποστέλλονται ταυτόχρονα από κάποιον εξαγωγέα σε κάποιον παραλήπτη· ή
 ii)
 καλύπτονται από ενιαίο έγγραφο μεταφοράς, το οποίο καλύπτει τη μεταφορά τους από τον εξαγωγέα στον παραλήπτη, ή όταν δεν υπάρχει τέτοιο έγγραφο, από ενιαίο τιμολόγιο·
 ε)
 ως “τελωνειακή αρχή του μέρους ή του συμβαλλόμενου μέρους εφαρμογής” νοείται για την Ευρωπαϊκή Ένωση κάθε τελωνειακή αρχή των κρατών μελών της Ευρωπαϊκής Ένωσης·
 στ)
 ως “δασμολογητέα αξία” νοείται η αξία που προσδιορίζεται βάσει της συμφωνίας του 1994 περί της εφαρμογής του άρθρου VII της Γενικής Συμφωνίας Δασμών και Εμπορίου (συμφωνία ΠΟΕ για τη δασμολογητέα αξία)·
 ζ)
 ως “τιμή εκ του εργοστασίου” νοείται η εργοστασιακή τιμή που καταβάλλεται για το προϊόν στον κατασκευαστή στο μέρος στην επιχείρηση του οποίου διενεργήθηκε η τελευταία επεξεργασία ή μεταποίηση, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν και όλα τα άλλα στοιχεία κόστους που συνδέονται


text:
με την παραγωγή του, αφού αφαιρεθούν όλοι οι εσωτερικοί φόροι οι οποίοι επεστράφησαν ή είναι δυνατό να επιστραφούν κατά την εξαγωγή του παραχθέντος προϊόντος. Εάν η τελευταία επεξεργασία ή μεταποίηση έχει ανατεθεί με υπεργολαβία σε κατασκευαστή, ο όρος “κατασκευαστής” αναφέρεται στην επιχείρηση η οποία χρησιμοποίησε τον υπεργολάβο.
 Όταν η πράγματι καταβληθείσα τιμή δεν αντανακλά όλες τις δαπάνες κατασκευής του προϊόντος που πραγματοποιήθηκαν όντως στο μέρος, η τιμή εκ του εργοστασίου νοείται ως το σύνολο όλων αυτών των δαπανών, αφού αφαιρεθούν όλοι οι εσωτερικοί φόροι οι οποίοι επεστράφησαν ή είναι δυνατό να επιστραφούν κατά την εξαγωγή του παραχθέντος προϊόντος·
 η)
 ως “ανταλλάξιμες ύλες” ή ανταλλάξιμα προϊόντα νοούνται οι ύλες ή τα προϊόντα του ίδιου είδους και της ίδιας εμπορικής ποιότητας, που έχουν τα ίδια τεχνικά και φυσικά χαρακτηριστικά και τα οποία δεν είναι δυνατό να διακριθούν το ένα από το άλλο·
 θ)
 ως “εμπορεύματα” νοούνται τόσο οι ύλες όσο και τα προϊόντα·
 ι)
 ως “κατασκευή ή παρασκευή” νοείται κάθε μορφή επεξεργασίας ή μεταποίησης, συμπεριλαμβανομένης της συναρμολόγησης·
 ια)
 ως “ύλη” νοούνται όλες οι μορφές συστατικών, πρώτων υλών, συνθετικών στοιχείων, μερών κ.λπ., που χρησιμοποιούνται για την κατασκευή του προϊόντος·
 ιβ)
 ως “μέγιστη περιεκτικότητα σε μη καταγόμενες ύλες” νοείται η επιτρεπόμενη μέγιστη περιεκτικότητα σε μη καταγόμενες ύλες προκειμένου να θεωρηθεί μια εργασία κατασκευής επαρκής επεξεργασία ή μεταποίηση, ώστε το προϊόν να αποκτήσει τον χαρακτήρα καταγόμενου προϊόντος. Μπορεί να εκφράζεται ως ποσοστό της τιμής εκ του εργοστασίου του προϊόντος ή του καθαρού βάρους των υλών που χρησιμοποιήθηκαν και υπάγονται σε καθορισμένη ομάδα κεφαλαίων, κεφάλαιο, κλάση ή διάκριση του δασμολογίου·
 ιγ)
 ως “προϊόν” νοείται το προϊόν που έχει κατασκευαστεί, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία·
 ιδ)
 ο όρος “έδαφος” περιλαμβάνει το έδαφος, τα εσωτερικά ύδατα και τα χωρικά ύδατα ενός μέρους·
 ιε)
 ως “προστιθέμενη αξία” νοείται η τιμή εκ του εργοστασίου του προϊόντος αφού αφαιρεθεί η δασμολογητέα αξία εκάστης των ενσωματωθεισών υλών που κατάγονται από τα άλλα συμβαλλόμενα μέρη εφαρμογής με τα οποία εφαρμόζεται σώρευση ή, αν η δασμολογητέα αξία δεν είναι γνωστή ή δεν είναι δυνατό να διαπιστωθεί, η πρώτη επαληθεύσιμη τιμή που καταβάλλεται για τις ύλες στο μέρος εξαγωγής·
 ιστ)
 ως “αξία υλών” νοείται η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατό να διαπιστωθεί, η πρώτη επαληθεύσιμη τιμή που καταβλήθηκε για τις ύλες στο μέρος εξαγωγής. Όταν πρέπει να καθοριστεί η αξία των καταγόμενων υλών που χρησιμοποιήθηκαν, οι διατάξεις του παρόντος στοιχείου εφαρμόζονται κατ’ αναλογία.
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ “ΚΑΤΑΓΟΜΕΝΑ ΠΡΟΪΟΝΤΑ” Ή “ΠΡΟΪΟΝΤΑ ΚΑΤΑΓΩΓΗΣ”
 Άρθρο 2
 Γενικές διατάξεις
 Για τους σκοπούς της εφαρμογής της συμφωνίας, τα ακόλουθα προϊόντα θεωρούνται ως καταγόμενα από ένα μέρος όταν εξάγονται στο άλλο μέρος:
 α)
 τα προϊόντα που παράγονται εξ ολοκλήρου σε ένα μέρος κατά την έννοια του άρθρου 3·
 β)
 τα προϊόντα που παράγονται σε ένα μέρος, αλλά περιέχουν και ύλες που δεν έχουν παραχθεί εξ ολοκλήρου σ’ αυτό, υπό την προϋπόθεση ότι οι ύλες αυτές έχουν υποστεί επαρκή επεξεργασία ή μεταποίηση στο εν λόγω μέρος κατά


text:
την έννοια του άρθρου 4.
 Άρθρο 3
 Εξ ολοκλήρου παραγόμενα προϊόντα
 1. Τα ακόλουθα προϊόντα θεωρούνται ως εξ ολοκλήρου παραγόμενα σε ένα μέρος όταν εξάγονται στο άλλο μέρος:
 α)
 τα ορυκτά προϊόντα και το φυσικό νερό που εξάγονται από το έδαφος ή τον θαλάσσιο πυθμένα του·
 β)
 τα φυτά, συμπεριλαμβανομένων των υδρόβιων φυτών, και τα φυτικά προϊόντα που καλλιεργούνται ή συγκομίζονται σε αυτό·
 γ)
 τα ζώντα ζώα που γεννιούνται και εκτρέφονται σε αυτό·
 δ)
 τα προϊόντα που προέρχονται από ζώντα ζώα τα οποία εκτρέφονται σε αυτό·
 ε)
 τα προϊόντα που λαμβάνονται με τη σφαγή ζώων τα οποία έχουν γεννηθεί και εκτραφεί σε αυτό·
 στ)
 τα προϊόντα που θηρεύονται ή αλιεύονται σε αυτό·
 ζ)
 τα προϊόντα της υδατοκαλλιέργειας, όταν οι ιχθύες, τα μαλακόστρακα, τα μαλάκια και άλλα ασπόνδυλα υδρόβια γεννιούνται και εκτρέφονται σε αυτό από αυγά ιχθύων, προνύμφες, γόνους ή ιχθύδια·
 η)
 τα προϊόντα της θαλάσσιας αλιείας και άλλα προϊόντα που λαμβάνονται από τη θάλασσα εκτός των χωρικών υδάτων του με τα πλοία του·
 θ)
 τα προϊόντα που παράγονται επί των πλοίων-εργοστασίων του αποκλειστικά από προϊόντα που αναφέρονται στο στοιχείο η)·
 ι)
 τα μεταχειρισμένα είδη που συγκεντρώνονται σε αυτό και τα οποία είναι δυνατό να χρησιμοποιηθούν μόνο για την ανάκτηση πρώτων υλών·
 ια)
 τα απόβλητα που προέρχονται από μεταποιητικές εργασίες που πραγματοποιούνται σε αυτό·
 ιβ)
 τα προϊόντα που εξάγονται από τον θαλάσσιο πυθμένα ή από τα υποκείμενα του θαλάσσιου πυθμένα στρώματα, που βρίσκονται εκτός των χωρικών υδάτων του, αλλά όπου το μέρος έχει δικαιώματα αποκλειστικής εκμετάλλευσης·
 ιγ)
 τα εμπορεύματα που παράγονται σε αυτό αποκλειστικά από τα προϊόντα που αναφέρονται στα στοιχεία α) έως ιβ).
 2. Οι όροι “πλοία του” και “πλοία-εργοστάσιά του” στην παράγραφο 1 στοιχεία η) και θ), αντίστοιχα, ισχύουν μόνο για τα πλοία και τα πλοία-εργοστάσια που πληρούν όλες τις ακόλουθες απαιτήσεις:
 α)
 είναι νηολογημένα στο μέρος εξαγωγής ή εισαγωγής·
 β)
 φέρουν τη σημαία του μέρους εξαγωγής ή εισαγωγής·
 γ)
 πληρούν έναν από τους ακόλουθους όρους:
 i)
 ανήκουν, κατά ποσοστό 50 % τουλάχιστον, σε υπηκόους του μέρους εξαγωγής ή εισαγωγής· ή
 ii)
 ανήκουν σε εταιρίες που:
 —
 έχουν την έδρα και τον κύριο τόπο δραστηριοτήτων τους στο μέρος εξαγωγής ή εισαγωγής· και
 —
 ανήκουν, κατά ποσοστό 50 % τουλάχιστον, στο μέρος εξαγωγής ή εισαγωγής ή σε δημόσιες οντότητες ή υπηκόους αυτών των μερών.
 3. Για τους σκοπούς της παραγράφου 2, όταν το μέρος εξαγωγής ή εισαγωγής είναι η Ευρωπαϊκή Ένωση αυτό νοείται ως τα κράτη μέλη της Ευρωπαϊκής Ένωσης.
 4. Για τους σκοπούς της παραγράφου 2, τα κράτη της ΕΖΕΣ θεωρούνται ως ένα συμβαλλόμενο μέρος εφαρμογής.
 Άρθρο 4
 Επαρκής επεξεργασία ή μεταποίηση
 1. Με την επιφύλαξη της παραγράφου 3 του παρόντος άρθρου και του άρθρου 6, προϊόντα τα οποία δεν έχουν παραχθεί εξ ολοκλήρου σε ένα μέρος θεωρείται ότι έχουν υποστεί επαρκή επεξεργασία ή μεταποίηση όταν πληρούνται οι προϋποθέσεις του πίνακα που περιλαμβάνεται στο παράρτημα II για τα οικεία προϊόντα.
 2. Εάν ένα προϊόν, που έχει αποκτήσει τον χαρακτήρα καταγωγής από ένα μέρος σύμφωνα με την παράγραφο 1, χρησιμοποιηθεί ως ύλη κατασκευής άλλου προϊόντος, δεν λαμβάνονται υπόψη οι μη


text:
καταγόμενες ύλες που ενδέχεται να χρησιμοποιήθηκαν για την κατασκευή του.
 3. Το κατά πόσον πληρούνται οι απαιτήσεις της παραγράφου 1 κρίνεται για κάθε προϊόν.
 Ωστόσο, όταν ο σχετικός κανόνας βασίζεται στην τήρηση μέγιστης περιεκτικότητας σε μη καταγόμενες ύλες, οι τελωνειακές αρχές των μερών μπορούν να επιτρέπουν στους εξαγωγείς να υπολογίζουν την τιμή εκ του εργοστασίου του προϊόντος και την αξία των μη καταγόμενων υλών κατά μέσο όρο όπως ορίζει η παράγραφος 4, για να λαμβάνονται υπόψη οι διακυμάνσεις του κόστους και των συναλλαγματικών ισοτιμιών.
 4. Στις περιπτώσεις που εφαρμόζεται το δεύτερο εδάφιο της παραγράφου 3, υπολογίζεται μια μέση τιμή εκ του εργοστασίου του προϊόντος και μια μέση αξία των χρησιμοποιούμενων μη καταγόμενων υλών βάσει, αντίστοιχα, του αθροίσματος των τιμών εκ του εργοστασίου που εφαρμόζονται σε όλες τις πωλήσεις των ίδιων προϊόντων που πραγματοποιήθηκαν κατά το προηγούμενο οικονομικό έτος και του αθροίσματος της αξίας όλων των μη καταγόμενων υλών που χρησιμοποιήθηκαν για την κατασκευή των προϊόντων κατά το προηγούμενο οικονομικό έτος, όπως ορίζεται στο μέρος εξαγωγής, ή όταν δεν υπάρχουν στοιχεία για ένα πλήρες οικονομικό έτος, κατά τη διάρκεια συντομότερης περιόδου η οποία δεν μπορεί να είναι μικρότερη των τριών μηνών.
 5. Οι εξαγωγείς που επιλέγουν τη μέθοδο υπολογισμού κατά μέσο όρο εφαρμόζουν με συνέπεια τη μέθοδο αυτή κατά τη διάρκεια του έτους που έπεται του οικονομικού έτους αναφοράς ή, κατά περίπτωση, κατά τη διάρκεια του έτους που έπεται της συντομότερης περιόδου η οποία χρησιμοποιήθηκε ως περίοδος αναφοράς. Μπορούν να παύουν να εφαρμόζουν τη μέθοδο αυτή όταν, κατά τη διάρκεια ενός συγκεκριμένου οικονομικού έτους ή μιας μικρότερης αντιπροσωπευτικής περιόδου τουλάχιστον τριών μηνών, καταγράφουν παύση των διακυμάνσεων του κόστους ή των συναλλαγματικών ισοτιμιών οι οποίες δικαιολογούσαν τη χρήση αυτής της μεθόδου.
 6. Οι μέσες τιμές που αναφέρονται στην παράγραφο 4 χρησιμοποιούνται ως τιμές εκ του εργοστασίου και αξία των μη καταγόμενων υλών, αντίστοιχα, για να διαπιστωθεί η τήρηση της μέγιστης περιεκτικότητας σε μη καταγόμενες ύλες.
 Άρθρο 5
 Κανόνας ανοχής
 1. Κατά παρέκκλιση από το άρθρο 4 και με την επιφύλαξη των παραγράφων 2 και 3 του παρόντος άρθρου, επιτρέπεται η χρησιμοποίηση μη καταγόμενων υλών οι οποίες, σύμφωνα με τους όρους του πίνακα του παραρτήματος II, δεν επιτρέπεται να χρησιμοποιούνται για την κατασκευή συγκεκριμένου προϊόντος, υπό την προϋπόθεση ότι το συνολικό καθαρό βάρος ή η αξία τους που έχει υπολογιστεί για το προϊόν δεν υπερβαίνει:
 α)
 το 15 % του καθαρού βάρους του προϊόντος που υπάγεται στα κεφάλαια 2 και 4 έως 24, εκτός από τα μεταποιημένα προϊόντα αλιείας του κεφαλαίου 16·
 β)
 το 15 % της τιμής εκ του εργοστασίου του προϊόντος για προϊόντα εκτός αυτών που καλύπτονται από το στοιχείο α).
 Η παρούσα παράγραφος δεν εφαρμόζεται σε προϊόντα που υπάγονται στα κεφάλαια 50 έως 63 του εναρμονισμένου συστήματος, για τα οποία εφαρμόζονται τα όρια ανοχής που αναφέρονται στις σημειώσεις 6 και 7 του παραρτήματος I.
 2. Η παράγραφος 1 του παρόντος άρθρου δεν επιτρέπει την υπέρβαση κανενός από τα ποσοστά μέγιστης περιεκτικότητας σε μη καταγόμενες ύλες τα οποία καθορίζονται στους κανόνες του πίνακα του παραρτήματος II.
 3. Οι παράγραφοι 1 και


text:
2 του παρόντος άρθρου δεν εφαρμόζονται στα προϊόντα που παράγονται εξ ολοκλήρου σε ένα μέρος κατά την έννοια του άρθρου 3. Ωστόσο, με την επιφύλαξη του άρθρου 6 και του άρθρου 9 παράγραφος 1, το όριο ανοχής που προβλέπεται στις διατάξεις αυτές εφαρμόζεται σε προϊόν για το οποίο ο κανόνας που καθορίζεται στον κατάλογο του παραρτήματος II απαιτεί να έχουν παραχθεί εξ ολοκλήρου οι ύλες που χρησιμοποιούνται για την κατασκευή του συγκεκριμένου προϊόντος.
 Άρθρο 6
 Ανεπαρκής επεξεργασία ή μεταποίηση
 1. Με την επιφύλαξη της παραγράφου 2 του παρόντος άρθρου, οι ακόλουθες επεξεργασίες ή μεταποιήσεις θεωρούνται ανεπαρκείς για την απόκτηση του χαρακτήρα ενός καταγόμενου προϊόντος, ανεξάρτητα από το αν πληρούνται οι απαιτήσεις του άρθρου 4:
 α)
 οι εργασίες που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους·
 β)
 οι διαιρέσεις και συνενώσεις δεμάτων·
 γ)
 το πλύσιμο, το καθάρισμα· η αφαίρεση σκόνης, οξειδίων, ελαίων, χρωμάτων ή άλλων επικαλύψεων·
 δ)
 το σιδέρωμα ή πρεσάρισμα των υφασμάτων·
 ε)
 οι απλές εργασίες βαφής και στίλβωσης·
 στ)
 η αποφλοίωση και η μερική ή ολική άλεση ρυζιού· το γυάλισμα και η λείανση δημητριακών και ρυζιού·
 ζ)
 οι εργασίες που συνίστανται στην προσθήκη χρωστικών ή αρωματικών ουσιών στη ζάχαρη ή στην κατασκευή κύβων ζάχαρης· η μερική ή ολική άλεση κρυσταλλικής ζάχαρης·
 η)
 η αφαίρεση του φλοιού, των πυρήνων ή του κελύφους φρούτων, καρπών και λαχανικών·
 θ)
 το ακόνισμα, η απλή λείανση ή ο απλός τεμαχισμός·
 ι)
 το κοσκίνισμα, η διαλογή, η ταξινόμηση, η κατάταξη, η διαβάθμιση, ο συνδυασμός· (συμπεριλαμβανομένης της σύνθεσης συνόλων ειδών)·
 ια)
 η απλή τοποθέτηση σε φιάλες, κονσέρβες, φιαλίδια, σάκους, θήκες, κουτιά, η στερέωση σε χαρτόνια ή λεπτές σανίδες και κάθε άλλη απλή εργασία συσκευασίας·
 ιβ)
 η επίθεση ή εκτύπωση σημάτων, ετικετών, λογοτύπων και άλλων παρόμοιων διακριτικών σημείων στα προϊόντα ή τη συσκευασία τους·
 ιγ)
 η απλή ανάμειξη προϊόντων, έστω και διαφορετικού είδους·
 ιδ)
 η ανάμειξη της ζάχαρης με οποιαδήποτε άλλη ύλη·
 ιε)
 η απλή προσθήκη νερού ή αραίωση ή αφυδάτωση ή μετουσίωση προϊόντων·
 ιστ)
 η απλή συναρμολόγηση μερών ενός είδους για την κατασκευή ενός πλήρους είδους ή η αποσυναρμολόγηση προϊόντων στα μέρη τους·
 ιζ)
 η σφαγή ζώων·
 ιη)
 ο συνδυασμός δύο ή περισσότερων εργασιών που προβλέπονται στα στοιχεία α) έως ιζ).
 2. Όλες οι εργασίες που εκτελούνται στο μέρος εξαγωγής σε συγκεκριμένο προϊόν λαμβάνονται υπόψη όταν κρίνεται αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1.
 Άρθρο 7
 Σώρευση καταγωγής
 1. Με την επιφύλαξη του άρθρου 2, τα προϊόντα θεωρούνται προϊόντα καταγωγής του μέρους εξαγωγής όταν εξάγονται στο άλλο μέρος εάν παράγονται σε αυτό και ενσωματώνουν ύλες καταγωγής οποιουδήποτε συμβαλλόμενου μέρους εφαρμογής εκτός του μέρους εξαγωγής υπό τον όρο ότι η επεξεργασία ή η μεταποίηση που διενεργείται στο μέρος εξαγωγής υπερβαίνει τις εργασίες που αναφέρονται στο άρθρο 6. Αυτές οι ύλες δεν απαιτείται να έχουν υποστεί επαρκή επεξεργασία ή μεταποίηση.
 2. Όταν η επεξεργασία ή η μεταποίηση που διενεργείται στο μέρος εξαγωγής δεν υπερβαίνει τις εργασίες που αναφέρονται στο άρθρο 6, το προϊόν που παράγεται με την ενσωμάτωση υλών


text:
καταγωγής οποιουδήποτε άλλου συμβαλλόμενου μέρους εφαρμογής θεωρείται προϊόν καταγωγής του μέρους εξαγωγής μόνο εφόσον η προστιθέμενη αξία στο μέρος αυτό είναι υψηλότερη από την αξία των υλών που χρησιμοποιήθηκαν και είναι καταγωγής οποιουδήποτε από τα άλλα συμβαλλόμενα μέρη εφαρμογής. Εάν αυτό δεν συμβαίνει, το παραγόμενο προϊόν θεωρείται καταγωγής του συμβαλλόμενου μέρους εφαρμογής το οποίο εισέφερε την υψηλότερη αξία των καταγόμενων υλών που χρησιμοποιήθηκαν κατά την κατασκευή στο μέρος εξαγωγής.
 3. Με την επιφύλαξη του άρθρου 2 και εξαιρουμένων προϊόντων που υπάγονται στα κεφάλαια 50 έως 63, η επεξεργασία ή η μεταποίηση που διενεργείται σε συμβαλλόμενο μέρος εφαρμογής εκτός του μέρους εξαγωγής θεωρείται ότι έχει διενεργηθεί στο μέρος εξαγωγής όταν τα προϊόντα που λαμβάνονται υποβάλλονται σε μεταγενέστερη επεξεργασία ή μεταποίηση στο συγκεκριμένο μέρος εξαγωγής.
 4. Με την επιφύλαξη του άρθρου 2, για προϊόντα που υπάγονται στα κεφάλαια 50 έως 63 και μόνο για τον σκοπό του διμερούς εμπορίου μεταξύ των μερών, η επεξεργασία ή η μεταποίηση που διενεργείται στο μέρος εισαγωγής θεωρείται ότι έχει διενεργηθεί στο μέρος εξαγωγής όταν τα προϊόντα υποβάλλονται σε μεταγενέστερη επεξεργασία ή μεταποίηση στο συγκεκριμένο μέρος εξαγωγής.
 Για τους σκοπούς της παρούσας παραγράφου, οι συμμετέχοντες στη διαδικασία σταθεροποίησης και σύνδεσης της Ευρωπαϊκής Ένωσης και η Δημοκρατία της Μολδαβίας θεωρούνται ως ένα συμβαλλόμενο μέρος εφαρμογής.
 5. Τα μέρη μπορούν να επιλέξουν να επεκτείνουν μονομερώς την εφαρμογή της παραγράφου 3 του παρόντος άρθρου στην εισαγωγή προϊόντων που υπάγονται στα κεφάλαια 50 έως 63. Το μέρος που επιλέγει αυτήν την επέκταση κοινοποιεί αυτήν την επιλογή του στο άλλο μέρος και ενημερώνει την Ευρωπαϊκή Επιτροπή σύμφωνα με το άρθρο 8 παράγραφος 2.
 6. Για τον σκοπό της σώρευσης με την έννοια των παραγράφων 3 έως 5 του παρόντος άρθρου, τα καταγόμενα προϊόντα θεωρείται ότι είναι προϊόντα καταγωγής του μέρους εξαγωγής μόνο εάν η επεξεργασία ή η μεταποίηση στην οποία έχουν υποβληθεί στο μέρος αυτό υπερβαίνει τις εργασίες που αναφέρονται στο άρθρο 6.
 7. Τα προϊόντα καταγωγής των συμβαλλόμενων μερών εφαρμογής που αναφέρονται στην παράγραφο 1, τα οποία δεν υφίστανται καμία επεξεργασία ή μεταποίηση στο μέρος εξαγωγής, διατηρούν την καταγωγή τους εφόσον εξάγονται σε ένα από τα υπόλοιπα συμβαλλόμενα μέρη εφαρμογής.
 Άρθρο 8
 Όροι για την εφαρμογή της σώρευσης καταγωγής
 1. Η σώρευση που προβλέπει το άρθρο 7 εφαρμόζεται μόνο υπό τον όρο ότι:
 α)
 μεταξύ των συμβαλλόμενων μερών εφαρμογής που ενέχονται στην απόκτηση του χαρακτήρα καταγωγής, αφενός, και του συμβαλλόμενου μέρους εφαρμογής και προορισμού, αφετέρου, εφαρμόζεται προτιμησιακή εμπορική συμφωνία σύμφωνα με το άρθρο XXIV της Γενικής Συμφωνίας Δασμών και Εμπορίου του 1994 (ΓΣΔΕ)· και
 β)
 τα προϊόντα έχουν αποκτήσει τον χαρακτήρα καταγωγής με την εφαρμογή κανόνων καταγωγής που είναι πανομοιότυποι με αυτούς που περιλαμβάνονται στους παρόντες κανόνες.
 2. Οι ανακοινώσεις που αναφέρουν την πλήρωση των απαιτούμενων προϋποθέσεων για την εφαρμογή της σώρευσης δημοσιεύονται στην Επίσημη Εφημερίδα της Ευρωπαϊκής Ένωσης (σειρά C) και σε επίσημη δημοσίευση στη Δυτική Όχθη και τη Λωρίδα της Γάζας, σύμφωνα με τις οικείες διαδικασίες.
 Η σώρευση που προβλέπεται στο άρθρο 7 εφαρμόζεται από την ημερομηνία που αναγράφεται στις εν λόγω ανακοινώσεις.
 Τα μέρη παρέχουν στην Ευρωπαϊκή Επιτροπή


text:
λεπτομέρειες των συναφών συμφωνιών που έχουν συναφθεί με άλλα συμβαλλόμενα μέρη εφαρμογής, συμπεριλαμβανομένων των ημερομηνιών έναρξης ισχύος αυτών των κανόνων.
 3. Το πιστοποιητικό καταγωγής θα πρέπει να περιλαμβάνει στα αγγλικά την ένδειξη “CUMULATION APPLIED WITH (όνομα του σχετικού συμβαλλόμενου μέρους / συμβαλλόμενων μερών εφαρμογής στα αγγλικά)” όταν τα προϊόντα έχουν αποκτήσει τον χαρακτήρα καταγωγής με εφαρμογή της σώρευσης καταγωγής σύμφωνα με το άρθρο 7.
 Σε περιπτώσεις χρησιμοποίησης πιστοποιητικού κυκλοφορίας εμπορευμάτων EUR.1 ως πιστοποιητικού καταγωγής, η ένδειξη αυτή αναγράφεται στη θέση 7 του πιστοποιητικού κυκλοφορίας εμπορευμάτων EUR.1.
 4. Τα μέρη μπορούν να αποφασίσουν, για προϊόντα που εξάγονται σε αυτά και τα οποία έχουν αποκτήσει τον χαρακτήρα καταγωγής στο μέρος εξαγωγής με εφαρμογή της σώρευσης καταγωγής σύμφωνα με το άρθρο 7, να άρουν την υποχρέωση αναγραφής στο πιστοποιητικό καταγωγής της ένδειξης που αναφέρεται στην παράγραφο 3 του παρόντος άρθρου (2).
 Τα μέρη κοινοποιούν στην Ευρωπαϊκή Επιτροπή την άρση της υποχρέωσης σύμφωνα με το άρθρο 8 παράγραφος 2.
 Άρθρο 9
 Μονάδα χαρακτηρισμού
 1. Η μονάδα χαρακτηρισμού για την εφαρμογή των παρόντων κανόνων συνίσταται στο συγκεκριμένο προϊόν, το οποίο θεωρείται μονάδα βάσης για τον προσδιορισμό της κατάταξης σύμφωνα με την ονοματολογία του εναρμονισμένου συστήματος. Κατά συνέπεια:
 α)
 όταν ένα προϊόν αποτελούμενο από ομάδα ή από σύνολο συναρμολογηθέντων ειδών κατατάσσεται, σύμφωνα με το εναρμονισμένο σύστημα, σε μία μόνο κλάση, το όλον αποτελεί τη μονάδα χαρακτηρισμού·
 β)
 όταν μια αποστολή αποτελείται από ορισμένα πανομοιότυπα προϊόντα που κατατάσσονται στην ίδια κλάση του εναρμονισμένου συστήματος, κάθε μεμονωμένο προϊόν λαμβάνεται υπόψη χωριστά κατά την εφαρμογή των παρόντων κανόνων.
 2. Όταν, κατ’ εφαρμογή του γενικού κανόνα 5 του εναρμονισμένου συστήματος, η συσκευασία κατατάσσεται με το προϊόν που περιέχει, τότε θεωρείται ότι αποτελεί σύνολο με αυτά τα εμπορεύματα για τον προσδιορισμό της καταγωγής.
 3. Τα εξαρτήματα, ανταλλακτικά και εργαλεία που παραδίδονται μαζί με τεμάχιο εξοπλισμού, μηχανή, συσκευή ή όχημα και τα οποία αποτελούν μέρος του κανονικού τους εξοπλισμού και συμπεριλαμβάνονται στην τιμή εκ του εργοστασίου, θεωρείται ότι αποτελούν ενιαίο σύνολο με το τεμάχιο εξοπλισμού, τη μηχανή, τη συσκευή ή το όχημα.
 Άρθρο 10
 Συνδυασμοί εμπορευμάτων
 Κατά την έννοια του γενικού κανόνα 3 του εναρμονισμένου συστήματος, οι συνδυασμοί εμπορευμάτων θεωρούνται καταγόμενα προϊόντα όταν όλα τα συστατικά μέρη τους είναι καταγόμενα προϊόντα.
 Όταν ένας συνδυασμός εμπορευμάτων αποτελείται από καταγόμενα και μη καταγόμενα προϊόντα, ο συνδυασμός θεωρείται στο σύνολό του καταγόμενος, υπό τον όρο ότι η αξία των μη καταγόμενων προϊόντων δεν υπερβαίνει το 15 % της τιμής εκ του εργοστασίου του συνδυασμού.
 Άρθρο 11
 Ουδέτερα στοιχεία
 Για να προσδιοριστεί αν ένα προϊόν είναι καταγόμενο, δεν λαμβάνεται υπόψη η καταγωγή των κατωτέρω στοιχείων που χρησιμοποιούνται ενδεχομένως για την κατασκευή του:
 α)
 της ενέργειας και των καυσίμων·
 β)
 των εγκαταστάσεων και του εξοπλισμού·
 γ)
 των μηχανημάτων και εργαλείων·
 δ)
 οποιωνδήποτε άλλων προϊόντων που δεν υπεισέρχονται και δεν πρόκειται να υπεισέλθουν στην τελική σύνθεση του προϊόντος.
 Άρθρο 12
 Λογιστικός διαχωρισμός
 1. Εάν χρησιμοποιούνται καταγόμενες και μη καταγόμενες ανταλλάξιμες ύλες κατά την επεξεργασία ή μεταποίηση ενός προϊόντος, οι οικονομικοί φορείς μπορούν να εξασφαλίσουν τη διαχείριση των υλών με χρήση της μεθόδου του λογιστικού διαχωρισμού, χωρίς να διατηρούν


text:
τις ύλες σε χωριστά αποθέματα.
 2. Οι οικονομικοί φορείς μπορούν να εξασφαλίσουν τη διαχείριση των καταγόμενων και μη καταγόμενων ανταλλάξιμων προϊόντων της κλάσης 1701 με χρήση της μεθόδου του λογιστικού διαχωρισμού, χωρίς να διατηρούν τα προϊόντα σε χωριστά αποθέματα.
 3. Τα μέρη μπορούν να απαιτήσουν η εφαρμογή του λογιστικού διαχωρισμού να υπόκειται σε προηγούμενη άδεια από τις τελωνειακές αρχές. Οι τελωνειακές αρχές μπορούν να χορηγήσουν την άδεια με την επιφύλαξη οποιωνδήποτε όρων κρίνουν κατάλληλους και παρακολουθούν τον τρόπο χρήσης της. Οι τελωνειακές αρχές μπορούν να ανακαλέσουν την άδεια εφόσον ο δικαιούχος τη χρησιμοποιεί κατά μη δέοντα τρόπο ή δεν πληροί οποιονδήποτε από τους λοιπούς όρους που παρατίθενται στους παρόντες κανόνες.
 Μέσω της χρήσης του λογιστικού διαχωρισμού πρέπει να διασφαλίζεται ότι, ανά πάσα στιγμή, ο αριθμός των παραγόμενων προϊόντων τα οποία θα ήταν δυνατό να θεωρηθούν προϊόντα “καταγωγής του μέρους εξαγωγής” δεν υπερβαίνει τον αριθμό που θα προέκυπτε με τη χρήση της μεθόδου φυσικού διαχωρισμού των αποθεμάτων.
 Η μέθοδος εφαρμόζεται και η εφαρμογή της καταγράφεται βάσει των γενικών λογιστικών αρχών που εφαρμόζονται στο μέρος εξαγωγής.
 4. Ο δικαιούχος της μεθόδου που αναφέρεται στις παραγράφους 1 και 2 συντάσσει πιστοποιητικά καταγωγής για την ποσότητα των προϊόντων που είναι δυνατό να θεωρηθούν καταγωγής του μέρους εξαγωγής ή υποβάλλει αίτηση χορήγησης των εν λόγω πιστοποιητικών. Κατόπιν αιτήματος των τελωνειακών αρχών, ο δικαιούχος υποβάλλει δήλωση για τον τρόπο διαχείρισης των ποσοτήτων.
 ΤΙΤΛΟΣ III
 ΕΔΑΦΙΚΕΣ ΠΡΟΫΠΟΘΕΣΕΙΣ
 Άρθρο 13
 Αρχή της εδαφικότητας
 1. Οι όροι που καθορίζονται στον τίτλο II πληρούνται χωρίς διακοπή στο οικείο μέρος.
 2. Εάν καταγόμενα προϊόντα, που έχουν εξαχθεί από ένα μέρος προς άλλη χώρα, επανεισαχθούν, πρέπει να θεωρούνται ως μη καταγόμενα, εκτός εάν μπορεί να αποδειχθεί κατά τρόπο ικανοποιητικό για τις τελωνειακές αρχές ότι:
 α)
 τα επανεισαγόμενα προϊόντα είναι τα ίδια με τα εμπορεύματα που εξήχθησαν· και
 β)
 δεν έχουν υποστεί καμία εργασία πέραν εκείνων που ήταν αναγκαίες για τη διατήρησή τους σε καλή κατάσταση, ενόσω βρίσκονταν στην εν λόγω χώρα ή κατά την εξαγωγή τους.
 3. Η απόκτηση του χαρακτήρα καταγωγής σύμφωνα με τους όρους του τίτλου II δεν επηρεάζεται από επεξεργασία ή μεταποίηση που πραγματοποιήθηκε εκτός του μέρους εξαγωγής επί υλών οι οποίες είχαν εξαχθεί από το εν λόγω μέρος και επανεισήχθησαν στη συνέχεια, υπό την προϋπόθεση:
 α)
 ότι οι εν λόγω ύλες είχαν παραχθεί εξ ολοκλήρου στο μέρος εξαγωγής ή είχαν υποστεί σε αυτό, πριν από την εξαγωγή τους, επεξεργασία ή μεταποίηση πέραν από τις εργασίες που αναφέρονται στο άρθρο 6· και
 β)
 ότι μπορεί να αποδειχθεί κατά τρόπο ικανοποιητικό για τις τελωνειακές αρχές ότι:
 i)
 τα επανεισαγόμενα προϊόντα προέκυψαν από την επεξεργασία ή τη μεταποίηση των υλών που εξήχθησαν· και
 ii)
 η συνολική προστιθέμενη αξία που αποκτήθηκε εκτός του μέρους εξαγωγής με την εφαρμογή του παρόντος άρθρου δεν υπερβαίνει το 10 % της τιμής εκ του εργοστασίου του τελικού προϊόντος, στο οποίο ζητείται να αποδοθεί ο χαρακτήρας καταγωγής.
 4. Για τους σκοπούς της παραγράφου 3 του παρόντος άρθρου, οι όροι που αναφέρονται στον τίτλο II και αφορούν την απόκτηση του χαρακτήρα καταγωγής, δεν ισχύουν όσον αφορά τις επεξεργασίες


text:
ή μεταποιήσεις που πραγματοποιούνται εκτός του μέρους εξαγωγής. Εντούτοις, όταν για τη διαπίστωση του χαρακτήρα καταγωγής του αντίστοιχου τελικού προϊόντος εφαρμόζεται κανόνας που παρατίθεται στον πίνακα του παραρτήματος II και καθορίζει τη μέγιστη αξία όλων των μη καταγόμενων υλών, η συνολική αξία των μη καταγόμενων υλών που ενσωματώνονται στο έδαφος του μέρους εξαγωγής και η συνολική προστιθέμενη αξία που αποκτήθηκε εκτός του εν λόγω μέρους κατ’ εφαρμογή του παρόντος άρθρου, δεν υπερβαίνουν το προβλεπόμενο ποσοστό.
 5. Για την εφαρμογή των παραγράφων 3 και 4, ως “συνολική προστιθέμενη αξία” νοείται το σύνολο του κόστους που προκύπτει εκτός του μέρους εξαγωγής, συμπεριλαμβανομένης της αξίας των υλών που ενσωματώνονται εκεί.
 6. Οι παράγραφοι 3 και 4 του παρόντος άρθρου δεν εφαρμόζονται όσον αφορά τα προϊόντα τα οποία δεν πληρούν τους όρους που προβλέπονται στον πίνακα του παραρτήματος II και τα οποία μπορεί να θεωρηθεί ότι έχουν υποστεί επαρκή επεξεργασία ή μεταποίηση μόνον κατ’ εφαρμογή του γενικού περιθωρίου του άρθρου 4.
 7. Οι επεξεργασίες ή μεταποιήσεις που πραγματοποιούνται εκτός του μέρους εξαγωγής και καλύπτονται από το παρόν άρθρο, πραγματοποιούνται υπό τους όρους του καθεστώτος τελειοποίησης προς επανεισαγωγή ή παρόμοιου συστήματος.
 Άρθρο 14
 Μη τροποποίηση
 1. Η προτιμησιακή μεταχείριση που προβλέπεται στη συμφωνία εφαρμόζεται μόνο σε προϊόντα που πληρούν τις απαιτήσεις των παρόντων κανόνων και διασαφίζονται για εισαγωγή σε ένα μέρος υπό τον όρο ότι τα εν λόγω προϊόντα είναι τα ίδια με αυτά που εξάγονται από το μέρος εξαγωγής. Τα προϊόντα αυτά δεν πρέπει να έχουν υποστεί τροποποίηση ή μετατροπή με οποιονδήποτε τρόπο, ούτε να έχουν υποβληθεί σε εργασίες εκτός από εκείνες που είναι αναγκαίες για να διατηρηθούν σε καλή κατάσταση ή σε εργασίες εκτός από την προσθήκη ή την επίθεση σημάτων, ετικετών, σφραγίδων ή οποιασδήποτε τεκμηρίωσης για τη διασφάλιση της συμμόρφωσης με ειδικές εγχώριες απαιτήσεις του μέρους εισαγωγής, οι οποίες πραγματοποιούνται υπό τελωνειακή επιτήρηση στην τρίτη χώρα ή στις τρίτες χώρες διαμετακόμισης ή κατάτμησης πριν από τη διασάφησή τους για εσωτερική κατανάλωση.
 2. Η αποθήκευση προϊόντων ή φορτίων αποστολής επιτρέπεται με την προϋπόθεση ότι παραμένουν υπό τελωνειακή επιτήρηση στην τρίτη χώρα ή στις τρίτες χώρες διαμετακόμισης.
 3. Με την επιφύλαξη του τίτλου V του παρόντος προσαρτήματος, η κατάτμηση φορτίων αποστολής επιτρέπεται, με την προϋπόθεση ότι παραμένουν υπό τελωνειακή επιτήρηση στην τρίτη χώρα ή στις τρίτες χώρες κατάτμησης.
 4. Στην περίπτωση αμφιβολίας, το μέρος εισαγωγής μπορεί να ζητήσει από τον εισαγωγέα ή τον αντιπρόσωπό του να υποβάλει ανά πάσα στιγμή κάθε κατάλληλο έγγραφο που αποδεικνύει τη συμμόρφωση με το παρόν άρθρο, χρησιμοποιώντας οποιαδήποτε έγγραφα αποδεικτικά στοιχεία και ιδίως:
 α)
 έγγραφα σχετικά με τις συμβάσεις μεταφοράς όπως φορτωτικές,
 β)
 πραγματικά ή απτά αποδεικτικά στοιχεία που βασίζονται στη σήμανση ή την αρίθμηση συσκευασιών,
 γ)
 πιστοποιητικό μη διενέργειας εργασιών, το οποίο παρέχεται από τις τελωνειακές αρχές της χώρας ή των χωρών διαμετακόμισης ή κατάτμησης, ή οποιαδήποτε άλλα έγγραφα που αποδεικνύουν ότι τα εμπορεύματα παρέμειναν υπό τελωνειακή επιτήρηση στη χώρα ή στις χώρες διαμετακόμισης ή κατάτμησης· ή
 δ)
 οποιαδήποτε αποδεικτικά στοιχεία που αφορούν τα ίδια τα εμπορεύματα.
 Άρθρο 15
 Εκθέσεις
 1. Προϊόντα καταγωγής που αποστέλλονται για να συμμετάσχουν